
I  1831  gav  Herren  denne  instruktion:  „Og  atter:  Om  forældre  i  Zion  eller  i 
nogle  af  dens  organiserede  stave  har  børn  og  de  ikke  underviser  dem  i  læren 
om  omvendelse  tro  på  Kristus,  den  levende  Guds  Søn,  og  om  dåb  og  den 
Helligånds  gave  gennem  håndspålæggelse,  når  de  er  otte  år  gamle,  skal  syn- 
den hvile  på  forældres  hoveder.  Thi  dette  skal  være  en  lov  for  Zions  ind- 
byggere og  i  alle  dets  organiserede  stave."  (L&P  68:25-26). 
Verden  udvikler  sig  i  synd  .  .  .  Satan,  vor  fjende,  arbejder  af  alle  kræfter  på  at 
udøve  vold  mod  retfærdigheden.  Vore  børn  og  unge  er  målet  for  hans  største 
angreb.  De  er  overalt  genstand  for  ond  og  umoralsk  propaganda.  Hvor  de  end 
vender  sig,  påtvinges  de  ondskab,  der  er  udformet  så  snedigt,  at  den  om 
muligt  kan  forføre  og  ødelægge  hver  hellig  ting  og  ethvert  retfærdigt  princip. 
Hvis  vore  børn  skal  have  den  fornødne  styrke  til  at  holde  stand  imod  dette 
sataniske  angreb,  må  de  oplæres  og  trænes  i  hjemmene,  som  Herren  har 
anvist. 

Lad  derfor  enhver  som  bærer  præstedømmet  i  sin  kaldelses  kraft  og  majestæt 
bringe  orden  i  sit  eget  hjem,  lad  ham  regelmæssigt  deltage  i  hjemmeaftenerne 
og  på  anden  vis  opdrage  sine  børn  „i  lys  og  sandhed"  (L&P  93:40),  lad  ham 
modtage  hjemmelærergerningen  og  trofast,  formane,  opmuntre  og  inspirere 
sin  egen  familie,  så  enhver  af  dem  følger  hans  eksempel.  Så  vil  Zions  børn 
blive  i  stand  til  a  modstå  djævelens  bedrag,  og  så  vil  Kirken  begynde  at  „stå  op 
og  skinne,  så  (jeres)  lys  må  blive  et  banner  for  folkene."  (L&P  115:5).  O 

Gud  står  ved  sin  Kirkes  ror.  Jeg  fryder  mig,  som  jeg 
ved,  at  du  fryder  dig  over  denne  store,  fundamentale 
sandhed.  Kirken  er  ikke  menneskers  arbejde.  Den 
blev  ikke  indstiftet  af  mennesker.  Den  blev  oprettet 
af  denne  verdens  Herre  og  Frelser.  Jeg  bærer  vid- 
nesbyrd om,  at  Joseph  Smith  blev  kaldet  og  udnævnt 
nøjagtig  på  den  måde,  han  bar  vidne  om.  Nemlig, 
at  han  blev  kaldet  til  at  tjene  i  denne  uddeling,  vi 
lever  i.  Kaldet  til  at  oprette  Evangeliet  i  dets  fylde 
og  til  at  genrejse  præstedømmet,  som  er  en  kraft 
fra  vor  Fader  i  himmelen,  ved  hvilken  vi  er  i  stand  til 
at  virke  i  alle  Evangeliets  ordinancer  til  frelse  for 
menneskenes  sjæle. 

Jeg  er  aldeles  overbevist  om  disse  sandheder.  Her- 
ren har  ikke  forladt  os,  for  at  vi  skulle  flakke  omkring, 
Han  har  ikke  ladt  os  alene  i  verden,  for  at  vi  skulle 
famle  os  frem  i  mørke.  Hans  Kirke  ledes  af  åben- 
baringens ånd,  og  Herrens  inspiration  hviler  på  dem, 
der  leder  den. 

Når  jeg  studerer  Evangeliets  principper,  fryder  mit 
hjerte  sig  over  den  store  sandhed,  at  dette  arbejde 
er  baseret  på  fundamentale  principper,  der  ikke 
forandres.  De  må  ikke  —  de  kan  ikke  —  forandres 
for  de  er  evige.  Vi  tror  på  fremgang,  men  vi  kan  ikke 
erstatte  det,  Herren  har  givet  os,  eller  den  plan  Han 
har  indført  og  åbenbaret  for  os,  ved  hvilken  vi  kan 
blive  frelst,  med  menneskers  ideer. 
Medens  mennesker  kan  udforme  planer,  indføre 
teorier,  komme  med  mærkelige  påvirkninger  og 
samle  og  undervise  i  mange  underlige  lærdomme, 
er  der  en  lære,  som  er  fundamental,  og  fra  den  kan 
vi  ikke  vige:  alle  ting  er  samlet  i  og  omkring  Herren 
Jesus  Kristus,  verdens  Frelser.  Vi  anerkender  Ham 
som  Faderens  enbårne  Søn  født  i  kødet,  den  eneste 
som,  iført  kødet,  har  haft  en  fader,  som  var  udødelig. 
På  grund  af  Hans  førstefødselsret  og  de  omstændig- 
heder, der  omgav  Hans  komme  til  jorden,  blev  Han 
menneskenes  forløser,  og  gennem  udgydelsen  af 
Hans  blod,  har  vi  fået  det  privilegium  at  vende  til- 
bage til  vor  Faders  nærhed,  på  betingelse  af,  at  vi 


omvender  os  og  accepterer  forløsningens  store  plan, 
hvis  ophav  Han  er.  Disse  tanker  får  mig  til  at  re- 
flektere en  smule  over  Kirkens  organisation  —  på 
hvordan  Herren  har  grundlagt  alle  ting  i  den  rette 
orden  og  givet  os  et  perfekt  system.  Mennesker  kan 
ikke  forbedre  det.  Hvis  vi  ville  udføre  det,  som 
Herren  har  åbenbaret,  som  Han  har  åbenbaret  det, 
så  ville  alle  ting  være  fuldkomne,  for  organisationen 
er  en  fuldkommen  organisation,  dens  teori  —  planen 
bag  den  —  er  uden  mangel.  Det  blev  ikke  altsammen 
skænket  os  med  det  samme  på  én  gang  —  det  bliver 
stadig  åbenbaret  for  os,  når  vi  behøver  det  —  og 
derved  bliver  det  tydeligt,  at  Joseph  Smith  —  ifølge 
sine  udtalelser  —  var  undervist  af  Gud. 
På  denne  måde  forberedte  Herren  planen  og  åben- 
barede den  for  os,  så  at  vi  kunne  vandre  med  kend- 
skab til  sandheden,  i  retfærdighed  og  ydmyghed. 
Hvis  vi  følger  den  så  fuldkomment,  som  det  var  Her- 
rens mening,  at  vi  skulle,  så  ville  der  ikke  være  no- 
gen synd  og  overtrædelse  i  Kirken,  der  ville  ikke 
være  nogen  kritik  og  jalousi,  og  der  ville  ikke  findes 
misundelse,  strid  og  bitterhed  i  hjerterne  på  med- 
lemmerne af  denne  Kirke.  Alle  disse  ting  ville  op- 
høre, og  vi  ville  stå  med  een  samlet  front  og  med 
ét  ønske  i  vore  hjerter  om  at  tjene  Herren  og  holde 
Hans  befalinger. 

Herren  er  med  Kirken.  Han  leder  os.  Hans  ånd  hviler 
på  dette  folk.  Hvad  Han  kræver  af  os  er,  at  vi  tjener 
Ham  i  ydmyghed  og  af  vort  ganske  hjerte  og  sjæl. 


O 

Nylige  udnævnelser  af  General  autoriteter 


BOYD  K.  PACKER 


FRA  DE  TOLVS  R 


AD 


AF  JAY   M.  TODD. 


Navnet  Ældste  Boyd  K.  Packer  er  ikke  nyt  for  Kirkens 
medlemmer.  Han  har  været  General  Autoritet  i  ni  år  og  er 
kun  45  år  gammel.  Hellige  mange  steder  på  kloden  har 
hørt  hans  råd  givet  enkelt  og  oprigtigt,  på  en  fængslende 
måde  og  samtidig  fremhævet  af  hans  barske  form  for 
humor. 

Efter  at  have  besøgt  ham,  husker  man  et  ukueligt  smil 
og  et  behageligt  væsen.  Som  en  mand  mellem  mænd 
har  han  gennem  flere  år,  end  man  skulle  tro  efter  hans 
alder,  vidst,  hvad  det  betyder  at  besidde  visdom  og  at 
prøve  at  give  udtryk  for  denne. 

Men  det  er  som  én,  der  nylig  er  blevet  opretholdt  til 
profet,  seer  og  åbenbarer  —  som  alle  medlemmer  af  De 
Tolvs  Råd  er  —  at  Ældste  Boyd  Packer  på  en  ene- 
stående måde  er  kommet  på  den  rette  hylde  —  ene- 
stående og  forbavsende  for  ham  selv. 
Hans  livs  data  kan  hurtigt  anføres:  ungdomsår  i  Brigham 
City  i  Utah,  gift  med  Donne  Smith  i  Logan  templet.  Me- 
dens han  i  tyverne,  blev  uddannet  til  lærer,  tjente  han 
samtidigt  gennem  seks  år  som  medlem  af  højrådet  og 
fire  år  som  medlem  af  et  byråd,  på  samme  tid  blev  han 
belønnet  med  en  særlig  kommunal  tjeneste  til  udmær- 
kelse, hjælpe-administrator  ved  Kirkens  seminarier  og 
læreranstalter  (stadig  medens  han  var  i  tyverne),  og 
endelig  hans  kaldelse  i  1961  (hvor  han  lige  rundede  de  37 
år),  som  assistent  til  De  Tolvs  Råd. 

Men  manden,  hans  mission,  og  hvad  han  står  for  kan 
ikke  så  hurtigt  opridses.  Disse  oplysninger  findes  i  hans 
ord  (der  her  er  fremhævet  med  kursiv)  og  i  udtalelser  af 
dem,  der  kender  ham  bedst: 

„For  en  del  år  siden  valgte  jeg  forskellige  grundlæg- 
gende formål  med  livet  —  en  ting,  som  jeg  ønskede  at 
blive  og  at  udføre.  Først  ønskede  jeg  at  blive  en  god  far. 
Dette  måtte  ikke  begrænses  af  beskæftigelsesmæssigt 
valg  eller  miljø.  Jeg  følte,  at  det,  at  være  en  god  far, 
ville  være  et  permanent  anker  for  min  orientering  og  at 
udkomme,  hobbies,  ja  selv  sociale  muligheder  måtte 
vejes  for  at  se,  om  de  var  beslægtet  med  dette  ideal  eller 
ej.  Jeg  lærte  snart,  at  den  fuldkomne  plan  for  faderskabet 
var  Evangeliet.  Når  jeg  ønsker  at  vide,  hvordan  jeg  kan 
være  en  god  fader,  så  går  jeg  i  Kirke,  ser  hvad  skrifterne 
siger   og    hører   på   autoriteterne.    Dette   har  været   mit 


lager  for  viden  og  kunskab.  Hjemmet  er  midtpunktet  i 
Evangeliet  —  og  mit  liv.  Af  alle  steder  —  og  jeg  har 
ellers  set  nogle  interessante  og  spændende  steder —  vil 
jeg  helst  være  hjemme  —  hellere  end  noget  andet  sted". 
Ældste  Packer  og  hans  hustru  („som  jeg  beskedent  ind- 
rømmer er  fuldkommen")  er  forældre  til  ti  børn  —  syv 
drenge  og  tre  piger.  Deres  lille  gård,  der  ligger  i  den 
sydlige  del  af  Salt  Lake  Dalen,  er  i  sandhed  et  tilflugts- 
sted og  en  sikker  havn.  På  mange  måder  synes  jeg,  at 
det  er  lettere  at  opdrage  en  stor  familie.  Det  kommer  an 
på,  hvad  du  ønsker  at  gennemføre.  Hvis  du  ønsker 
materielle  fordele  eller  goder,  vil  du  af  indlysende  grunde 
få  færre  børn,  fordi  du  så  bedre  kan  sørge  for  den 
enkelte.  Men,  hvis  du  prøver  på  at  undervise  i  uselvisk- 
hed, ansvar,  samarbejde,  og  hensyntagen  til  hinanden, 
så  kan  disse  ting  kun  opnås,  hvis  der  er  tilstrækkeligt 
med  mennesker.  Vi  fandt  ud  af,  at  de  ekstra  materielle 
goder  pr.  børn  opnåedes  ved  at  lære  børnene  sparsom- 
melighed og  at  udføre  noget  og  lave  en  hel  masse  selv. 
„Jeg  lærte  dette,  da  jeg  voksede  op  og  syntes,  at  mine 
børn  fortjente  at  få  de  samme  betingelser". 
Som  det  tiende  af  11  børn,  født  af  Ira  W.  og  Emma 
Jensen  Packer,  Ældste  packer  født  den  10.  september 
1924,  ved  Ældste  Packer,  hvad  han  taler  om  når  han  taler 
om  store  familier:  „Det  er  lidt  vanskeligt  at  forklare, 
hvorfra  jeg  har  min  indstilling,  hvis  jeg  ikke  fortæller  om 
den  familie,  jeg  stammer  fra. 

Hvad  antal  angår,  var  vi  rige  og  ved  at  have  en  far  og 
mor,  der  var  indstillet  på  at  vie  hele  deres  liv  til  at 
opdrage  en  god  familie.  Det  er  sandt,  når  jeg  siger,  at 
blandt  alt,  hvad  jeg  kender  her  i  livet,  der  er  værd  at 
nævne,  er  det  jeg  lærte  af  min  familie  —  forældre, 
brødre,  søstre  —  og  af  min  egen  familie,  hvor  jeg  stadig 
får  en  endnu  større  udvikling". 

„Det  andet  mål,  jeg  satte  mig,  var,  at  jeg  ønskede  at 
være  god.  De  fleste  mennesker  ville  skamme  sig  over 
at  indrømme  dette.  Det  gør  jeg  ikke.  Jeg  ønskede  bare 
at  være  god,  god  på  en  eller  anden  måde.  Mest  af  alt 
ønskede  jeg  at  være  en  god  søn  både  overfor  min 
jordiske  far  og  min  himmelske  Far.  Jeg  har  aldrig  syntes, 
at  jeg  fortjente  at  have  gode  børn,  hvis  ikke  jeg  selv 
kunne  være  et  sådant.  Jeg  havde  en  idé  om,  at  vi  yder 

noget  til  vor  himmelske  Faders  ære,  når  vi  tilføjer  noget 
mere  værdifuldt  rent  individuelt  i  vore  egne  liv.  Jeg  følte, 
at  jeg  ikke  var  værdig  til  at  modtage  noget,  som  jeg  ikke 
selv  var  villig  til  at  yde". 

Selv  hans  personlige  interesser,  antyder  noget  om  hans 
sjæls  natur:  „Du  kommer  ikke  til  virkelig  at  kende  ham, 
før  du  har  gået  gennem  en  skov  sammen  med  ham" 
siger  hans  ven  gennem  lang  tid,  Præsident  A.  Theodor 
Tuttle  fra  De  halvfjers  Første  Råd.  „Boyd  elsker  naturen, 
han  elsker  bjerge,  dyr  og  særligt  fugle.  Han  er  en 
ivrig  iagttager  af  fugle.  Når  han  hører  eller  ser 
en  fugl,  er  han  i  stand  til  at  identificere  den. 
Han  kender  fuglene,  deres  navne  og  vaner,  og  elsker  at 
male  dem  og  lave  skupturer  af  dem,  og  han  er  meget 
dygtig  til  det.  Han  er  et  fint  naturtalent,  og  kunne  måske 
have  været  en  god  natur-maler.  På  væggene  i  et  af  de 
hjem,  hvor  han  har  boet,  malede  han  hver  eneste  fugl, 
der  var  almindelig  på  netop  den  egn.  Det  var  smukt,  og 
fuglene  var  malet  på  en  smuk  måde.  Han  har  stor  ærbø- 
dighed for  livet  —  træer,  planter,  dyr  og  især  fugle". 
„En  ting,  som  man  kan  sige  om  ham",  tilføjer  en  anden 
bekendt,  „er,  at  han  forskønner  ting.  Han  fikser  ting 
op  ■ —  maler,  skurer,  hamrer,  planter,  pløjer  —  alene  og 
med  sin  familie.  Han  får  alt  omkring  sig  til  at  synes  ven- 
ligt, behageligt  og  smukt  på  en  særlig  skabende  måde". 
„Da  han  var  seminarie-administrator",  siger  en  ven, 
„udalte  en  af  de  ældre  lærere,  en  god  menneskekender." 
Denne  mand  har  en  af  de  skarpeste  hjerne,  som  jeg 
nogensinde  har  mødt.  Med  denne  udtalelse  mener  jeg, 
at  han  kan  få  noget  fornuftigt  ud  af  tingene  og  anbringe 
dem  i  den  rigtige  rækkefølge".  En  anden  bekendt  siger, 
„Jeg  har  alrig  set  ham  gøre  eller  sige  noget,  uden  at  der 
var  en  særlig  filosofi  bag  det.  Jeg  spurgte  ham  engang, 
,hvor  stammer  al  din  visdom  fra?'  " 


Spørgsmålet  kan  godt  gøre  ham  lidt  usikker  men  ikke 
svaret,  som  er  en  hemmelighed,  Ældste  Packer  af  hele 
sit  hjerte  tror,  at  alle  Kirkens  medlemmer  nødvendigvis 
må  opdage  selv:  „For  mig  synes  det,  at  der  er  en  stor 
kraft  i  Kirken  —  i  os  alle  sammen  —  som  er  uudnyttet, 
fordi  vi  altid  synes  at  ville  gøre  tingene  på  vores  egen 
måde,  selvom  vi  på  Herrens  måde  kunne  opnå  meget 
større  resultater.  Og  så,  når  vi  ikke  ved,  hvad  vi  skal 
gøre  eller  tænke,  eller  hvad  der  måtte  være  Herrens  vej 
og  vilje,  så  spørger  vi  ikke.  Hvorfor  taler  vi  ikke  med  vores 
far?  På  en  særlig  måde  angående  virkelige  problemer  lige 
så  tit,  som  vi  ville  gøre  det  med  vor  jordiske  far,  hvis  han 
var  i  nærheden?"  „Han  er  i  udstrakt  grad  en  bønnens 
mand",  siger  en  medarbejder.  „Han  beder  om  ting.  Han 
har  lært,  at  lytte  til  Herren". 

Ledelsen  af  enkeltpersoner  kræver  administrative  evner 
og  lederskabsevner.  På  disse  felter  har  Ældste  Packer 
længe  været  fremragende:  „Han  er  den  naturlige  leder, 
fordi  han  ejer  en  personlighed  blandet  med  et  resolut 
formål,  som  indgyder  tillid",  udtaler  en  medarbejder. 
„Han  er  en  mand  som  behandler  en  mand,  som  han 
skulle  behandles",  siger  hans  underordnede.  „Når  han 
overdrager  autoritet,  så  giver  han  den.  Du  finder  hurtigt 
ud  af,  at  når  du  taler,  så  taler  du  også  på  hans  vegne. 
Dette  gør,  at  du  ønsker  at  yde  dit  bedste,  være  mere 
skabende,  mere  ansvarsfuld,  og  at  du  ønsker  at  være  alt 
det  som  du  selv  ønsker  at  være". 

Sådan  er  Ældste  Boyd  K.  Packer's  tanker  og  de  men- 
neskers tanker,  som  kender  ham  godt.  Dette  er  en  delvis 
portræt-skitse  af  den  mand,  som  for  ikke  længe  siden 
blev  kaldet  til  den  tomme  plads  i  De  Tolvs  Råd.  Ram- 
mende siger  en  af  hans  Generalautoritet's  kollegaer: 
„Kirken  vil  hurtigt  indse,  at  Herren  gjorde  ret  med  sit 
kald  og  at  Herren  ikke  begår  fejltagelser". 


Forreste  række:  Ældste  Packer, 

søster  Donna  Packer,  Eldon, 

Spencer,  Lawrence.  Bageste 

række:  Laurel,  Russell,  David, 

Allan,  Gayle  og  Kathleen. 

Kenneth  (det  indsatte  billede) 

er  på  mission. 


il 

Forreste  række  fra  venstre  mod  højre:  Jean  A.  Anderson,  Ann  Card,  Elaine  Anderson  Card,  Michael  (på  gulvet)  og  Lane  Card, 
ældste  Joseph  og  søster  Norma  Anderson,  Scott  (baby)  Judy  og  V.  Robert  Peterson.  Bageste  række  fra  venstre  mod  højre: 
Barbara,  Shari,  Joseph  og  Joseph  Robert  Anderson,  William  Card,  Bette  Anderson  Peterson,  David,  Kimberly  (baby)  og  Kathy 
Wright. 


JOSEPH    ANDERSON 


ASSISTENT  TIL  DE  TOLVS  R 


AD 


AF  ALBERT  L.  ZOBELL,  JR. 


Joseph  Anderson  er  født  den  20.  november  1889  i  Salt 
Lake  City,  søn  af  Georg  og  Isabella  Watson  Anderson, 
der  var  skotske  emigranter.  Hans  far  var  jernbanemand. 
Som  barn  i  Roy  Ward  i  Utah,  blev  han  opretholdt  som 
Primary  sekretær.  Dette  var  den  første  af  mange  sekre- 
tær poster,  han  har  bestredet,  en  tillidspost  og  en  vigtig 
detalje  i  Kirkens  tjeneste,  som  han  tilførte  værdighed  og 
effektivitet. 

Han  fik  eksamen  fra  Weber  Akademiet  i  Ogden,  Utah,  i 
1905,  da  David  O.  McKay  var  skolens  leder.  Han  blev 
kaldet  til  den  Svejsisk-Tyske  Mission  i  oktober  1911.  Her 
tjente  han  som  „conference  president"  og  sekretær  fra 
begyndelsen  af  juni  1912  og  fuldførte  denne  mission  i 
maj  1914. 

Da  han  forespurgte  om  at  komme  til  at  tjene  som 
præsident  Grant's  sekretær  i  1921,  blev  han  indbudt  til 
at  sidde  i  Tabernakel-menigheden  ved  GUFs  juni  kon- 
ference og  nedskrive  Præsidentens  budskab.  Han  ac- 
cepterede, sendte  sin  rapport  ind  og  ventede.  Intet  skete. 
Senere  fik  han  at  vide,  at  Præsident  Grant  skulle  tale 
til  Sidste  Dages  Hellige  studenter  i  Assembly  Hall  på 
sin  fødselsdag  den  22.  november  1921,  og  at  han  gerne 
ville  have,  at  Joseph  Anderson  kom  og  nedskrev  hans  tale. 
„Mit    arbejde    overraskede    Præsident    Grant.    Jeg    blev 


hans  sekretær  den  1.  februar  1922  og  var  sammen  med 
ham  gennem  23  år,  indtil  han  gik  bort.  To  mænd  kunne 
ikke  have  været  mere  knyttet  til  hinanden,  end  vi  var. 
Vi  rejste  overalt  sammen.  Vi  nar  næsten  som  far  og  søn". 
Gennem  det  meste  af  den  tid,  han  tjente  som  Præsident 
Grant's  sekretær,  var  han  også  Det  Første  Præsident- 
skabs sekretær  og  efter  Præsident  Grant's  død  i  1945,  , 
fortsatte  han  med  at  tjene  som  Det  Første  Præsident- 
skabe sekretær.  Gennem  mange  år  har  hans  pligter 
medført,  at  han  blandt  andre  ting  har  gjort  tjeneste  med 
at  føre  tidspunkterne  ved  Det  Første  Præsidentskabs 
møder,  ved  Præsidentskabets  ugentlige  møder  og  ved 
De  Tolvs  Råd's  samlinger  i  Salt  Lake  City  Templet. 
„Jeg  var  en  meget  nær  bekendt  af  Præsident  McKay  fra 
den  tid,  hvor  jeg  begyndte  som  student  ved  Weber 
Akademiet.  Jeg  har  aldrig  nogen  steder  haft  en  lærer, 
der  kan  måle  sig  med  Præsident  McKay.  Han  var  en 
mand  med  en  stor  personlighed  og  fremsyn,  en  mand, 
der  var  beundret.  I  sandhed,  han  var  Guds  profet. 
„Jeg  har  altid  elsket  og  beundret  Præsident  Joseph  Fiel- 
ding  Smith  for  hans  kendskab  til  Evangeliet  og  Skrifterne 
og  hans  hengivenhed  for  Herrens  sag.  Han  er  en  god- 
hjertet, elskelig  mand,  som  har  følt  en  pligt  til  at  prædike 
omvendelse  for  folket:  Herren  har  sagt,  „Tal  intet  andet 

DAVID  B.  HAIGHT 

ASSISTENT  TIL  DE  TOLVS  rRd 


AF  MABEL  JONES  GABBOTT. 


„En  af  vort  samfunds  udfordringer",  siger  ældste  David 
B.  Haight,"  er  at  lære  at  komme  ud  af  det  med  andre 
folk  —  at  forstå  deres  behov,  deres  ønsker,  og  deres 
stræben. 

For  denne  nylig  udnævnte  assistent  til  De  Tolvs  Råd,  er 
det  at  arbejde  med  mennesker  ikke  blot  en  udfordring, 
men  en  fornøjelse. 

„Jeg  synes  om  mennesker",  siger  bror  Haight.  „Jeg  nyder 
at  være  sammen  med  dem  og  at  arbejde  med  dem.  Det 
meste  af  mit  liv  har  jeg  anvendt  til  at  arbejde  sammen 
med  mennesker  —  i  min  forretning,  i  flåden,  i  mit  enga- 
gement i  kommunale  anliggender  og  i  Kirken". 
Ældste  Haight  er  født  i  Oakley,  Idaho,  den  2.  september 
1906,  og  søn  af  Hector  Caleb  Haight  og  Clara  Josephine 
Tuttle.  Han  blev  gift  i  1930  med  Ruby  Olson  fra  Fairview, 
Utah.  De  har  tre  børn  —  to  sønner  og  en  datter  —  og 
13  børnebørn. 

„Vi  har  altid  været  en  familie  med  et  meget  nært  sam- 
menhold", siger  ældste  Haight.  Søster  Haight,  de  tre 
børn  og  nogle  af  børnebørnene  var  tilstede  i  Tabernaklet 


Søster  Ruby  Haight  og  ældste  Haight. 


mandag  morgen  for  at  støtte  ham  i  hans  nye  stilling  i 
Kirken. 

Ældste  Haight's  bidrag  til  Kirken  er  forskellige  og 
interessante.  Han  var  medlem  af  et  grenspræsidentskab 
og  var  medlem  af  højrådet  i  Palo  Alto  Stav,  da  han  blev 
kaldet  til  at  være  præsident  for  den  Skotske  Mission. 
Han  tjente  ligeledes  som  regional  repræsentant  for  De 
Tolvs  Råd  en  opgave,  som  han  siger,"  Jeg  nød  af  ganske 
hjerte.  Det  var  godt  at  mødes  med  stavs-præsidenterne, 
deres  rådgivere  og  biskopperne  og  hjælpe  dem  med  at 
se  Evangeliets  plan  i  dets  storhed.  Jeg  nød  til  fulde  den 
opgave  med  at  arbejde  med  disse  brødre  og  at  forsøge 
at  kommunikere  med  dem  og  forstå  deres  behov  og 
problemer.  I  dette  spørgsmål  vedrørende  kommunikation, 
prøver  vi  at  flytte,  hvad  der  findes  i  vort  sind  over  til 
den  anden  person's  sind-  og",  tilføjer  han,  „dette  er  en 
del  af  vort  engagement  i  forbindelse  med  andre  men- 
nesker." 

Aktivt  engagement  med  andre  mennesker  stammer  fra 
ældste  Haight's  tid  på  Logan  College  i  Utah,  hvor  han 

(Forts,  på  side  265) 


David  og  Angela  Bowen  Haight  og  deres  5  børn. 


Jon  og  Karen  Haight  Huntsman  og  deres  6  børn. 


Robert  og  Dorothy  Hurst  Haight  og  deres  2  børn. 

Forreste  række:   Jacqueline,  ældste   Bennett,   Camille   Kay,  Sulee,    Deborah.   Bageste  række:   William  Bradford,  Mary  Ann  og  søster 
Patricia  Bennett. 


WILLIAM  H.  BENNETT 


m 


ASSISTENT  TIL  DE  TOLVS  R 


AD 


AF  WILLIAM  T.  SYKES 


Vendingen  „Jeg  har  lært,  at  man  sommetider  lærer  livets 
lektie  mere  effektiv  gennem  nederlag  end  gennem  sejr", 
har  en  dybere  betydning  for  William  Hunter  Bennett,  hvis 
række  af  sejre  strækker  sig  langt  langs  den  vej,  han 
har  vandret.  Ordet  nederlag  synes  ikke  rigtigt  at  passe 
i  forbindelse  med  denne  næsten  to  meter  høje  mand, 
hvis  beslutning  om  at  søge  kundskaber  på  den  højere 
uddannelses  område,  har  ført  ham  fra  en  gård  i  Alberta 
Canada,  til  en  hædersplads  blandt  lærde  i  Amerika. 
En  af  de  sværeste  lektier  i  nederlag  fik  han,  i  en  alder 
af  15  år,  da  han  måtte  gå  ud  af  skolen.  En  række  tørre 
år  med  ringe  høst  og  deraf  følgende  dårlig  økonomi 
gjorde,  at  han  blev  nødt  til  at  blive  hjemme  fra  skolen, 
og  da  han  derfor  kom  bagefter  de  andre  elever,  mistede 
han  modet  og  forlod  skolen.  To  år  senere  vaktes  han 
til  handling  på  grund  af  nogle  udtalelser  —  fulde  af  in- 
spiration —  fremsat  af  Hugh  B.  Brown,  der  på  det  tids- 
punkt var  præsident  for  Lethbridge  Stav  og  af  sin  onkel 
Archibald  F.  Bennett,  der  senere  blev  sekretær  for  det 
Genealogiske  Selskab.  Han  mindes  hvordan,  „jeg  gik  ud 
i  sukkerroemarken  med  en  hakke  i  hånden  og  gav  mig 
til  at  betragte  min  fremtid.  Jeg  besluttede  at  vende  til- 
bage til  skolen  og  ville  —  først  og  fremmest  overfor  mig 
selv  —  og  dernæst  overfor  mine  forældre,  brødre, 
søstre  og  venner  vise,  at  jeg  kunne  klare  det". 


William  H.  Bennett  er  født  i  Taber,  Alberta,  Canada,  den 
5.  november  1910  og  søn  af  William  Og  Mary  Walker 
Bennett.  Han  hævder  at  nedstamme  fra  indianerne,  hvil- 
ket er  bevist  gennem  undersøgelser  foretaget  af  Archi- 
bald F.  Bennett. 

På  trods  af  det  pres  hans  akademiske  bestræbelser  har 
lagt  på  ham,  har  ældste  Bennett  altid  taget  sig  tid  til  at 
tjene  i  Kirken.  Han  har  været  aktiv  i  GUF,  Søndagssko- 
len, og  af  præsidentskabet  i  East  Cache  Stav.  Han  har 
ligeledes  tjent  i  Kirkens  Præstedømme  Mission  og  i 
Velfærdskommitér.  Da  han  modtog  sit  kald  til  at  blive 
assistent  til  De  Tolvs  Råd,  var  han  Distriktets  stedfor- 
træder og  ledede  Logan  og  Cache  distrikter. 
Ældste  Bennett  blev  viet  til  Patricia  June  Christen- 
sen den  12.  april  1950  i  Logan  Templet.  De  har  seks 
børn. 

Ældste  Bennett  har  en  dybt  følt  interesse  for  alle  men- 
neskers problemer  —  både  unge  og  ældre. 
Som  lærer  og  religiøs  leder  har  han  givet  sig  tid  til  at 
lytte  til  ungdommen  og  hjælpe  dem  med  deres  akade- 
miske og  personlige  problemer.  Han  minder  til  stadighed 
sine  børn  om  værdien  af  høje  standarder.  Om  unge  men- 
nesker i  dag,  siger  han:  „Selvom  mange  af  dem  virker 
noget  forvirrede,  og  de  har  vanskeligere  og  mere  ind- 
viklede situationer  at  klare,  end  tidligere  tiders  ungdom, 

synes  jeg,  at  det  er  den  bedste  generation,  vi  nogen- 
sinde har  haft". 

Vedrørende  de  ældre,  mener  han:  „De  fleste  af  os  prø- 
ver kun  lidt  af  det,  der  bydes  os,  på  vor  vej  gennem 
livet.  Vor  indstilling  og  interesser  burde  forandre  sig 
med  årene,  for  når  et  menneske  bliver  ældre,  har  de 
flere  erfaringer  at  bygge  på.  Derfor  mener  jeg,  at  en 
af  de  ting,  der  kan  virke  opbyggende  for  ældre  men- 
nesker er  meditation". 

Ældste  Bennett  gør  indtryk  på  sine  medarbejdere  på 
grund  af  sin  retskaffenhed  og  styrke  i  bevarelsen  af  de 
Evangeliske  idealer.  En  medarbejder  har  sagt:  „William 
Bennett  er  i  bund  og  grund  omvendt  til  Kirken  —  han 
repræsenterer  det  han  er.   På  alle  felter  i  sit  liv  er  han 


uden  frygt,  når  del  gælder  om  at  kæmpe  for  sin  tro  selv 
når  modstanden  er  stor". 

Ældste  Bennett's  stemme  får  en  menneskelig  og  dybt 
alvorlig  tone,  når  han  taler  om  sin  nye  kaldelse  og  fæl- 
lesskabet med  medlemmer  af  De  Tolvs  Råd.  „Jeg  nærer 
enorm  respekt,  kærlighed  og  beundring  for  brødrene.  Det 
er  virkelig  en  glæde  og  et  privilegium  at  være  sammen 
med  dem  i  dette  arbejde  det  er  en  meget  ydmyg  ople- 
velse at  være  kaldet  til  denne  stilling". 
Noget  centralt  for  William  H.  Bennett  er  ydmyghed,  som 
er  kommet  gennem  nederlag  og  personlige  ofre,  og  en 
styrke,  der  er  vundet  gennem  et  fast  fortsæt  og  ved 
hårdt  arbejde,  der  har  været  nødvendigt  for  at  nå  de 
mål,  som  han  satte  sig  selv  i  sin  ungdom. 


(Forts,  fra  side  263) 

var  atletisk  leder  for  Staten  Utah's  Landbrugs  Kol- 
legie  (nu  Utah's  Stats  Universitet).  Efter  sin  eksamen  gik 
han  ind  i  detailhandel.  Selvom  der  på  det  tidspunkt  var 
stor  erhvervskrise,  gik  han  støt  frem  indenfor  denne  for- 
retningsgren. 

Bror  Haight's  troskab  mod  det  han  lærte  af  sin  mor,  og 
hans  eksempel  i  at  efterleve  sin  religions  principper, 
spillede  en  stor  rolle  ved  hans  forfremmelser  som  for- 
retningsmand. Da  direktøren  for  firmaet,  hvor  han  ar- 
bejdede, kaldte  ham  op  på  sit  kontor,  for  at  fortælle  ham 
om  hans  forfremmelse,  sagde  ældste  Haight:  „Jeg  ved 
ikke,  om  De  ønsker,  at  jeg  skal  være  leder  af  firmaet  i 
dette  område.  Jeg  ved  heller  ikke,  om  De  ved, 
at  jeg  stammer  fra  en  lille  Mormon-by  i  Idaho,  og 
at  mine  standarder  er  forskellig  fra  dem  hos  de 
mange  ansatte  i  denne  organisation.  Min  måde  at 
nærme  sig  denne  nye  opgave  på  vil  være  anderledes 
end  De  har  været  vant  til." 

„Det  ved  jeg,"  sagde  direktøren.  „Det  er  derfor,  at  jeg 
har  bedt  Dem  om  at  udføre  dette  arbejde". 
Ældste  Haight  er  ofte  i  sit  liv  blevet  mindet  om  sin 
patriarkalske  velsignelse,  der  siger  at  han  vil  vinde 
mange  venner  for  Kirken  og  udenfor  Kirken.  Han  siger, 
at  han  på  den  måde  lærte  at  „rejse  mig  og  lade  men- 
nesker vide,  hvem  jeg  er  og  hvad  mine  standarder  er. 
De  respekterer  én  for  det". 

„Indfør  i  dit  liv  en  tid  til  tjeneste",  har  Han  sagt",  og 
når  du  gifter  dig,  bør  du  have  en  forståelse  —  hen- 
holdsvis som  mand  og  hustru  —  om  at  en  stor  del  af 
dit  liv  må  vies  til  at  tjene  Herren  og  dine  medmennesker. 
Indfør  tjeneste  i  din  måde  at  tænke  på  og  i  dine  mål 
og  ønsker,  og  tilrettelæg  så  din  tid  på  den  rette  måde. 
Det  virker,  hvis  du  ønsker  det". 

Med  hans  kærlighed  til  mennesker,  hans  engagement  i 
kommunale  og  Kirkelige  aktiviteter,  og  hans  ønske  om 
at  tjene,  tilfører  David  Haight  sin  nye  stilling  store  for- 
retningsmæssige evner,  organisationstalent  og  en  god 
baggrundserfaring   i   ledelse. 

„Spørgsmålet  om  tjeneste",  sagde  bror  Haight,  „bliver 
vist  så  godt  overalt  i  Kirken.  Både  som  familie  og  hver 
for  sig  har  vi  modtaget  store  velsignelser  som  resultatet 
af  vore  ansvar  i  Kirken". 


(Forts,  fra  side  262) 

end  omvendelse  til  denne  generation".  Han  har  følt,  at 
dette  var  hans  ansvar.  Han  er  i  sandhed  Guds  udvalgte 
profet  i  denne  særlige  tidsalder". 

Ældste  Anderson  ægtede  Norma  Peterson  den  11.  no- 
vember 1915  i  Salt  Lake  Templet.  Hun  tjente  i  GUF's 
bestyrelse  fra  1942  til  1961.  Familien  er  blevet  velsignet 
med  to  døtre  og  en  søn. 

Søster  Anderson  siger  om  sin  mand:  „Måske  kender  en 
hustru  sin  mand  bedre,  end  nogen  anden  kender  ham, 
og  jeg  må  sige,  at  jeg  er  en  smule  forudindtaget  hvad 
angår  ham.  Han  er  en  mand  fuldkommen  uden  svig.  Han 
har  aldrig  ytret  et  uvenligt  ord  om  nogen.  Han  er  altid 
betænksom  overfor  andre  og  uselvisk.  Hans  iøjnefaldende 
egenskaber,  er  hans  store  tro  og  kærlighed  til  Evangeliet, 
uegennyttighed,  tålmodighed,  gavmildhed  og  forståelse. 
Han  er  næsten  for  gavmild.  Der  er  ingen  kløft  mellem 
ham  og  de  unge.  Unge  mennesker  kommer  til  ham  med 
deres  problemer.  Vi  er  taknemmelige  for  vort  familiesam- 
menhold og  den  morskab,  vi  har  sammen". 
Da  bror  Anderson  blev  kaldet  til  at  være  assistent  til 
De  Tolvs  Råd,  udtalte  Præsident  Harold  B.  Lee  fra  Det 
Første  Præsidentskab:  „I  Generalautoriteternes  kreds 
bringer  han  en  baggrundsviden  og  erfaring  med,  som 
sjældet  finder  sin  lige  og  måske  aldrig  overgås". 
Præsident  Lee  opsummerede  Ældste  Anderson's  kal- 
delse som  „et  vidnesbyrd  om,  at  ikke  alene  er  hans 
arbejde  påskønnet  af  hans  brødre,  men  den  er  sam- 
tidig et  vidnesbyrd  om,  at  også  Herren  har  et  vågent  øje, 
og  at  han  nu  har  inspireret  Joseph  Anderson's  kald  til 
at  omfatte  alle  hans  evner,  så  at  Kirken  også  kan  drage 
nytte  af  dem". 


265 


MABEL  JONES  GABBOTT 


Freda  Joan  Jensen  Lee 


løfte  opfyld 


„Jeg,  Herren,  er  forpligtet,  når  I  gør,  hvad  jeg  siger,  men 
når  I  ikke  gør,  hvad  jeg  siger,  har  I  intet  løfte".  (L&P 
82:10).  Langsomt  læste  hun  og  grundede  over  hvert 
enkelts  ords  betydning.  Så  standsede  hun  og  sagde, 
„Ih,  hvor  er  det  sandt!  Så  sandt!" 

Fru  Harold  B.  Lee,  der  er  gift  med  førsterådgiveren  i  Det 
Første  Præsidentsskab  i  Jesu  Kristi  Kirke  af  Sidste  Dages 
Hellige,  sad  på  den  store  hvide  divan,  der  var  afstemt  i 
blåt  og  hvidt  uld. 

Rolig  og  beskeden,  yndefuld  i  hver  tanke  og  bevægelse, 
sådan  er  Freda  Joan  Jensen,  der  blev  gift  med  ældste 
Lee  den  17.  juni  1963.  Deres  hjem  vidner  om  dannelse 
og  kultur,  og  afspejler  den  glæde  de  deler  ved  at  læse 


og  studere  og  ved  deres  glæde  over  musik  og  kunst. 
Søster  Lee  pegede  med  elskelig  stolthed  på  det  store 
klaver,  som,  sagde  hun,  stod  og  ventede  —  indpakket  i 
cellofan  og  med  en  stor,  rød  silkesløjfe  på,  da  de  kom 
hjem  fra  bryllupsrejse-  det  var  en  bryllypsgave  fra 
ældste  Lee. 

Både  bror  og  søster  Lee  nyder  at  spille  klaver.  „Musik 
har  betydet  meget  i  vor  Kirke  for  undervisningen  i  Evan- 
geliet," sagde  søster  Lee,  „og  blandt  vor  Mormon  mu- 
sik er  der  nogle  dejlige  sange,  som  vil  leve  evigt".  Ved 
GUF's  hundredeårskonference  i  juni  1969,  blev  søster 
Lee  æret  med  en  guldplatte  på  grund  af  sit  bidrag  til 
ungdommens    musik    indenfor    Kirken.    Musik    har    altid 

været  en  del  af  søster  Lee's  liv.  Sine  første  timer  fik 
hun  allerede  medens  hun  gik  i  underskolen.  Hun  fik 
klaver  undervisning  af  professor  Clair  Reid  i  en  alder 
af  syv  år  og  senere  af  professor  Anthony  C.  Lund  fra 
Brigham  Young  Universitetet.  Hendes  kærlighed  til  mu- 
sik voksede  fra  år  til  år,  og  i  dag  spænder  hendes  re- 
pertoire fra  de  kendte  toner  fra  „Eltrellita",  hendes  mors 
yndlingssang,  over  nogle  få  populære  og  mange  klas- 
siske stykker,  altid  med  Chopin*  som  sin  favorit. 
Søster  Lee  mindedes  sin  barndom  i  Provo,  Utah,  hvor 
gæve  Sidste   Dages  Hellige  forældre   indprentede  kær- 


(Chopin,    Frederic  (1810-1849) 
Polen). 


Polsk-Fransk   komponist,    der   var   født   i 


lighed,  litteratur,  musik  og  det,  at  dele  gode  ting  med 
hinanden,  i  familien.  Hendes  far,  Julius  Jensen,  der  var 
en  dygtig  juveler,  medbragte  sit  fag  til  Amerika  fra  Dan- 
mark. Tidligere  havde  han  været  kaptajn  i  handelsflåden, 
og  han  underholdt  børnene  med  sine  historier  og  sit 
kendskab  til  geografi. 

Af  sin  mor,  Christine  H.  Thuesen  Jensen,  lærte  Freda  Joan 
husgerning,  kunst  og  kvindelig  ynde  samt  velsignelsen  ved 
uegennyttigt  at  give.  „Hvor  har  jeg  bragt  mange  risbud- 
dinger og  æblekager  til  naboer  og  ward-medlemmer," 
siger  hun. 

Medens  hun  delte  denne  lykkelige  barndom  med  sin 
søster  Edna  (Fru  Gerald  Cazier)  og  sin  bror,  Franklin  J. 

D.  Jensen,  lærte  Freda  Joan  at  sætte  pris  på  de  ord,  som 
riendes  mor  ofte  udtalte,  „Hold  jer  nær  til  Herren". 
Medens  vi  talte,  ringede  telefonen,  og  dørklokken  ki- 
mede. Jeg  fulgte  med  søster  Lee  ud  i  køkkenet,  hvor  hun 
så  til  en  steg,  ældste  Lee's  yndlingsret,  som  snurrede 
indbydende,  medes  den  simrede  over  et  lille  blus,  så  den 
kunne  være  klar  til  middag. 

Hun  erindrede  historien  om  Martha  og  Maria,  og  Jesu  be- 
søg i  deres  hjem.  Martha  „havde  travlt  med  meget  hus- 
ligt arbejde",  men  Maria  sad  ved  Jesu  fødder  og  lyt- 
tede til  Hans  ord.  Søster  Lee  huskede,  at  selvom  Jesus 
elskede  Martha,  så  sagde  Han  om  Maria,  at  hun  havde 
„valgt  den  gode  del,"  (Luk.  10:40-42).  Hun  tilføjede, 
„Jeg  spørger  ofte  mig  selv,  om  jeg  er  Martha  eller  Maria? 
Jeg  spekulerer  ofte  på,  hvor  mange  af  os,  der  er  hus- 
holdersker eller  skabere  af  hjem.  Kører  vi  fast  i  tilvæ- 
relsens verdslige  ting,  eller  husker  vi  „den  gode  del", 
som  Maria  valgte?  Spørger  vi  os  selv  om,  hvad  vort 
hjem  betyder  for  dem,  der  lever  i  det?  Eller  spørger  vi  i 
stedet,  hvordan  vort  hus  og  have  ser  ud  for  andre  men- 
nesker? Bygger  vi  med  evigheden  for  øje?  Er  der  ånde- 
lig dybde  i  stedet  for  materialisme?  Tager  vi  os  tid  til 
at  lytte  til  vore  kære?  Hvilket  privilegium  det  er  at 
danne  og  forme  små  børns  liv!" 

Da  hun  var  en  ung  pige,  led  Freda  Joans  planer  om  et 
tidligt  ægteskab  skibbrud,  men  hendes  kærlighed  fandt 
andre  udtryksmuligheder  gennem  det  hjem,  hun  skabte 
for  sin  plejedatter  Geniel  (Fru  Don  Rasmussen),  og  ved 
hendes  fællesskab  med  en  ung  niece,  Geraldine  (Fru 
Louis  H.  Callister).  Søster  Lee's  uselviskhed  og  kærlig- 


For  som  en 

mand  tænker 

i  sit  hjerte 
sådan  er  han. 

(Ordsprogene) 


hed  strømmer  ud  til  alle  mennesker,  og  når  save!  unge 
som  gamle.  For  eksempel  huskede  hun  en  92-årig  dame 
—  mor  til  en  af  hendes  kollegaer  i  Primary's  general- 
bestyrelse —  med  blomster,  fødselsdagskort  og  en  tele- 
fonopringning på  hendes  fødselsdag.  „Jeg  ved,  hvad  det 
betyder  for  dem",  siger  hun.  Denne  betænksomhed  af- 
spejledes i  den  kærlige  omsorg,  som  hun  viste  sin  sted- 
far, Patriark  William  D.  Kuhre,  i  hans  sidste  leveår.  Og 
efter  ægteskabet  med  præsident  Lee,  er  hendes  kærlig- 
hed blevet  udstrakt  til  hans  døtre,  Helen  (Fru  L.  Brent 
Goates)  og  Maurine  Wilkins  (der  nu  er  afgået  ved  dø- 
den), og  til  hans  børnebørn. 

Med  hensyn  til  hendes  arbejde  med  børn,  siger  ældste 
Lee:  „Hun  har  nøglen  til  mange  børns  hjerte.  Hun  kunne 
undervise  læreren  i  denne  hemmelighed.  Hendes  sam- 
tale med  et  barn  er  smuk  at  lytte  til.  Hendes  indsigt  og 
forståelse  er  født  af  et  langt  livs  kendskab  til  og  anven- 
delse af  børnepsykologi.  Hun  rækker  bestandigt  efter 
det  barn,  der  ikke  bliver  forstået". 

Freda  Jones  Lee's  evne  til  at  huske  mennesker  og  deres 
navne  og  hendes  rene  men  skarpe  humoristiske  sans  er 
bemærkelsesværdige  egenskaber,  som  huskes  med  vel- 
behag af  dem,  som  kender  hende. 

Efter  at  have  bestået  sin  lærer-eksamen  ved  Brigham 
Young  Universitetet,  underviste  søster  Lee  i  undersko- 
len, indtil  hun  blev  leder  for  underskolen  i  Jordan  Skole 
Distrikt.  Senere  tog  hun  eksamener  fra  Utah  Universitet, 
Californiens  Universitet  og  Columbia  Universitet. 
Den  dygtighed  i  sit  arbejde  og  fælleskabet  med  lærere 
og  ledere,  som  hun  besidder,  har  skaffet  hende  megen 
ære  på  uddannelsesområdet. 

Som  lærer  for  børn  og  leder  af  undervisning  for  lærere, 
der  har  med  børn  at  gøre,  mener  Freda  Joan  J.  Lee,  at 
den  lærer,  som  kender  og  drager  omsorg  for  selv  de 
mindste,  er  ham,  der  vil  nå  ind  til  børnene  og  lære  dem 
noget. 

„Netop  i  de  dyrebare  vækst-år,  siger  hun,  „er  det  nød- 
vendigt at  vi  sikrer  os,  at  vore  børn  ikke  går  fallit  hvad 
de  åndelige  ting  angår.  Hvis  vi  er  påpasselige  nok,  kan 
vi  udrette  mirakler". 

Af  sin  tid  og  af  sig  selv  har  søster  Lee  givet  til  både 
lærere  og  børn,  fordi  hun  tror,  at  man  bør  blive  ved  med 
at  give,  så  længe  Gud  bliver  ved  med  at  give  til  een 
selv. 

Hendes  viden  og  forståelse  har  øget  hendes  i  forvejen 
store  ydelser  overfor  ungdommen  og  de  unge  mennes- 
ker i  Kirken,  hvor  hun  har  tjent  dem,  både  i  GUF  og 
Primary's  generalhovedbestyrelse.  Hun  har  altid  i  sit 
sind  bevaret  perspektivet  i  plan  og  Herrens  løfte,  som 
Han  er  forpligtet  til  at  opfylde,  hvis  Hans  folk  holder 
Hans  lov,  så  derfor  kunne  søster  Lee  til  alle  unge  men- 
nesker over  hele  verden  sige  „Lev  ikke  for  jer  selv.  Hvis 
I  gør  det,  vil  I  blive  de  mest  ensomme  mennesker  i  ver- 
den. Vær  villige  til  at  stræbe  efter  at  blive  en  del  af  no- 
get, der  er  meget  større  end  I  selv.  Vær  beredt  til  at  tjene. 
Hold  jer  nær  til  jeres  Kirke  og  til  Gud.  I  kan  ikke  selv 
kontrollere  jeres  livs  åremål,  men  I  kan  bestemme,  hvad 
der  skal  have  lov  til  at  komme  ind  i  jeres  hverdag.  I  kan 
give  jeres  liv  bredde,  fylde  og  dybde."  Q 

AF  STEVEN  AFFLECK 
illustrereret  af  JERRY  HARSTON 


Først:  Tro 


Vi  lever  i  en  verden,  hvor  der  træffes  store  beslutninger, 
hvor  der  sker  store  fremskridt,  og  hvor  man  stilles  over 
for  udfordringer  og  opgaver,  der  skaber  spænding  og 
forvirrer  mennesket;  i  vor  tid  er  det  kendsgerninger  og 
logik,  der  fortæller  beretningen  om  menneskets  til- 
værelse. 

Er  det  ikke  forbavsende,  at  i  en  sådan  verden  af  facts 
og  logik  forventer  Herren,  at  vi  skal  tro,  at  Evangeliets 
første  princip  er  tro  —  ikke  logik? 

Jeg  vil  gerne  have  lov  til  at  dele  min  søgen  efter  tro  og 
beretningen  om,  hvorledes  jeg  lærte,  at  den  er  Evan- 
geliete  første  princip,  med  Dem. 

Efter  min  afgang  fra  gymnasiet  blev  jeg  optaget  på  et 
universitet.  Jeg  var  da  17  år  gammel.  Nogle  af  de  prin- 
cipper, jeg  havde  lært  under  min  opvækst,  blev  snart 
stillet  på  prøve.  Mine  professorer  —  mænd,  som  jeg 
respekterede  for  deres  gode  forstand  og  lærdom  — 
sagde,  at  det,  jeg  havde  lært  før  i  tiden  ikke  var  andet 
end  mine  forfædres  traditioner,  at  menneskene  kun  prø- 
vede på  at  hygge  sig  i  troen  på,  at  der  var  en  Gud,  og 
at  Han  interesserede  sig  for  dem,  at  religion  var  opium 
for  dem,  som  ikke  på  anden  måde  kunne  finde  svar  på 
et  liv,  der  til  sidst  og  uundgåeligt  ender  med  døden.  De 
fremstillede  deres  filosofi  på  en  logisk  måde,  blandede 
historie,  videnskab  og  af  og  til  også  skriftsteder  sam- 
men for  at  bestyrke  deres  idéer.  Jeg  må  indrømme,  at 
jeg  blev  forvirret.  Disse  mænd  havde  tilbragt  mange  år 
med  at  studere  menneskelig  filosofi.  De  havde  erfaring 
på  områder,  som  jeg  på  grund  af  min  unge  alder  ikke 
kunne  fatte.  Med  al  deres  lærdom,  havde  de  dog  ikke 
fundet  en  logisk  forklaring  for  Gud,  og  den  tro,  som 
menneskene  viste,  på  et  Evangelium,  der  formodentlig 
var  åbenbaret  fra  Ham,  kaldte  de  for  svaghed. 
Jeg  blev  stillet  overfor  en  udfordring,  som  jeg  ikke 
kunne  ignorere.   Der  var  ingen  mellemvej.   Det  forekom 


mig,  at  jeg  var  kommet  til  et  punkt  i  mit  liv,  da  jeg  ikke 
mere  kunne  være  afhængig  af  andres  vidnesbyrd;  jeg 
kunne  heller  ikke  udsætte  for  mig  selv  at  finde  ud  af, 
om  Gud  lever,  og  om  Evangeliet  er  sandt.  Men  for  at 
finde  frem  til  det,  måtte  jeg  opstille  en  plan.  Da  jeg  om- 
sider havde  fået  tænkt  mig  alvorligt  om,  besluttede  jeg 
at  indgå  en  pagt.  Jeg  lovede  mig  selv  og  Herren,  at  jeg 
oprigtigt  ville  hengive  mig  til  at  søge  i  en  periode  på 
to  måneder.  Jeg  mente,  at  det  ville  være  et  passende 
tidsrum  at  drage  mine  slutninger  i. 

Mine  første  forsøg  syntes  frugtesløse.  Jeg  henvendte  mig 
til  medlemmer  i  Kirken,  for  hvem  jeg  havde  stor  respekt, 
og  spurgte  dem,  hvorledes  de  kunne  vide,  at  Evangeliet 
er  sandt.  Uden  undtagelse  gav  de  mig  det  svar,  jeg 
forventede,  nemlig  at  det  var  en  uforklarlig  følelse  i 
deres  hjerter.  Jeg  tvivlede  ikke  om,  at  de  havde  en  sådan 
følelse,  men  det  besvarede  ikke  spørgsmålet  for  mig. 
Jeg  havde  behov  for  noget  mere,  så  jeg  besluttede,  at 
gribe  sagen  an  på  en  anden  måde. 

Jeg  ville  give  mig  til  at  læse  Mormons  Bog  og  sammen- 
ligne den  med  historie,  videnskab,  arkæologi  og  andre 
Skrifter,  for  at  finde  ud  af  om  den  var  i  harmoni  med 
godkendte  sandheder  på  disse  områder.  Det  forekom 
mig,  at  være  en  udmærket  måde,  at  komme  omkring  ved 
spørgsmålet  på,  og  mine  professorer  ville  ikke  kunne 
sige  noget  imod  sådan  en  forsøgs-  og  erfaringsmæssig 
undersøgelse. 

Nu  følte  jeg,  at  det  blev  til  noget.  Jeg  foretog  mig  i  hvert 
fald  noget  helt  på  egen  hånd.  Min  videnskabelige  under- 
søgelse bragte  nogle  interessante  kendsgerninger  for 
dagen  og  fik  mig  til  at  grunde  dybt  over  personerne  i 
Mormons  Bog  og  deres  historie.  Jeg  kom  til  det  resul- 
tat, at  Mormons  Bog  virkelig  var  en  fornuftig  beretning, 
og  videre,  at  det  var  en  overraskende  interessant  be- 
retning. Jeg  var  stolt  af  mig  selv  for  mit  grundige  stu- 

dium,  men  den  følelse,  jeg  søgte,  den  følelse,  som 
andre  fortalte  mig  om,  savnede  jeg  stadig.  Det  kunne  jeg 
ikke  forstå.  Hvad  havde  jeg  gjort  forkert?  Sandt  at  sige 
var  jeg  temmelig  mismodig,  men  jeg  erindrede  mit  løfte 
om  at  lade  min  søgen  vare  to  hele  måneder. 
Jeg  havde  endnu  ikke  fået  delagtiggjort  mine  forældre  i 
mit  eksperiment.  Sandheden  er,  at  jeg  faktisk  ikke  øn- 
skede, at  de  skulle  vide  noget  om  den  uro,  jeg  levede  i, 
jeg  frygtede  at  de  skulle  blive  skuffede  over  mig.  Men 
min  mor  måtte  have  fået  en  eller  anden  moderlig  inspi- 
ration. En  aften  kom  hun  ind  til  mig  på  mit  værelse, 
efter  at  jeg  var  gået  i  seng.  Hun  sagde,  at  hun  var  klar 
over,  at  der  var  noget,  der  tyngede  mig,  og  så  fortalte 
jeg  hende  om  det  svar,  jeg  søgte  efter. 
Hvorfra  vidste  hun,  at  Evangeliet  var  sandt?  Jeg  blev 
overrasket,  da  hun  besvarede  mit  spørgsmål  med  et  an- 
det spørgsmål.  Hun  spurgte,  om  jeg  elskede  hende.  Jeg 
behøvede  ikke  tænke  mig  ret  meget  om  for  at  fortælle 
hende,  at  det  gjorde  jeg  da.  Igen  stillede  hun  mig  et 
spørgsmål  og  sagde:  „Hvordan  kan  du  vide,  at  du  elsker 
mig?"  Denne  gang  var  jeg  nødt  til  at  tænke  mig  om.  Hun 
bad  mig  sige,  hvad  jeg  tænkte.  Såret  og  en  lille  smule 
vred  svarede  jeg:  „Jamen,  du  ved  da,  at  jeg  elsker  dig." 
Jeg  måtte  indrømme,  at  det  var  en  indre,  dyb  følelse,  en 
sandhed,  ikke  noget,  jeg  kunne  finde  ud  af  ved  hjælp 
af  elektronrør  eller  bevise  ved  at  udarbejde  en  viden- 
skabelig formel,  men  at  den  alligevel  var  virkelig.  Jeg 
vidste,  at  jeg  elskede  min  mor,  og  også  at  den  kærlig- 

hed,  jeg  følte  for  hende,  sandsynligvis  var  den  største 
virkelighed  jeg  nogensinde  havde  erfaret  i  en  verden  af 
logik. 

Mit  næste  spørgsmål  lød:  „Hvad  har  min  kærlighed  til 
dig  at  gøre  med  et  vidnesbyrd?"  Hun  forklarede,  at  den 
kundskab,  der  var  åbenbaret  hende  gennem  den  Hel- 
ligånd, kunne  sammenlignes  med  den  kundskab,  vi  havde 
dybt  i  vore  sjæle:  at  vi  —  en  moder  og  søn  —  elskede 
hinanden.  Hun  fortalte  mig  også,  at  hun  var  taknemme- 
lig for  den  uro,  der  havde  fået  mig  ti!  at  søge,  og  for- 
sikrede m>ig,  at  man  neimliig  skal  være  en  oprigtig  sø- 
gende. Hun  opfordrede  mig  til  at  blive  ved  med  at  stu- 
dere og  udvide  mit  studium  med  faste  og  bøn.  Hun  sagde, 
at  det  var  vigtigt,  at  jeg  blev  ved  med  at  være  aktiv  i 
Kirken. 

Jeg  skulle  altså  udøve  min  tro  og  bede  meget  for  at  få 
et  vidnesbyrd!  Hvorfor  havde  jeg  ikke  tænkt  på  det? 
Fordi  jeg  havde  haft  for  travlt  med  at  finde  et  svar  ad 
videnskabelig  vej;  jeg  havde  ignoreret  Herrens  vej.  Jeg 
var  så  fast  besluttet  på  at  finde  svaret  gennem  logik, 
så  jeg  havde  tilsidesat  Evangeliets  første  princip:  TRO. 
Jeg  var  begyndt  med  en  „vis-mig-holdning".  Jeg  havde 
krævet  kundskab  fra  Herren  om,  at  Han  lever,  og  at 
Mormons  Bog  var  Hans  ord.  Nu  besluttede  jeg  at  prøve 
Herrens  vej.  Jeg  fastede.  Jeg  havde  lige  fra  min  tidligste 
barndom  lært  at  faste.  Jeg  vidste,  at  man  gennem  faste 
kunne  udvikle  selv-disciplin. 

En  dag,  da  jeg  sad  og  læste  i  Skriften,  faldt  jeg  over 
Almas  ord: 

Og  det  er  ikke  alt.  Tror  I  ikke,  at  jeg  selv  kender  disse 
ting? 

Jeg  vidner  for  jer,  at  jeg  ved,  at  de  ting,  jeg  har  talt  om, 
er  sandfærdige.  Og  hvordan  tror  I,  at  jeg  ved  dette  med 
sikkerhed? 

Jeg  siger  jer,  de  er  kundgjort  for  mig  ved  Guds  Hellige 
Ånd.  Jeg  har  fastet  og  bedt  i  mange  dage,  så  jeg  selv 
kunne  vide  disse  ting.  Og  nu  ved  jeg  for  mig  selv,  at  de  er 
sandfærdige,  thi  Gud  Herren  har  åbenbaret  dem  til  mig 
ved  sin  Helligånd;  og  det  er  åbenbaringens  ånd,  som 
er  i  mig."  (Alma  5:45-46). 

Jeg  grundede  over  Almas  ord  og  opdagede,  at  jeg  sad 
og  læste  dem  om  og  om  igen  med  en  følelse  af  spænd- 
nig  —  en  fornemmelse  af,  at  han  kunne  have  skrevet 
de  ord  netop  til  mig.  Jeg  frydede  mig  over,  at  de  var  tilgæn- 
gelige for  mig  og  mine  jævnaldrende.  Netop  i  denne  tid 
lagde  jeg  mærke  til  den  uro,  der  prægede  mange  af 
mine  venner;  jeg  lagde  også  mærke  til,  at  nogle  af  dem 
ikke  mere  kom  i  søndagsskolen,  til  GUF  eller  nadver- 
møde.  På  et  bestemt  tidspunkt  havde  jeg  også  ment,  at 
jeg  bare  spildte  tiden  ved  at  være  aktiv;  men  så  under- 
stregede en  af  mine  søndagsskolelærere,  at  „Hvis  I 
ønsker  en  studentereksamen,  kan  det  ikke  nytte,  at  I 
forlager  gymnasiet".  Jeg  måtte  altså  finde  tid  af,  om  Kir- 
ken var  sand.  Jeg  trængte  til  et  vidnesbyrd.  Jeg  havde 
hele  tiden  været  aktiv,  men  nu  begyndte  jeg  at  forstå, 
at  jeg  ikke  altid  havde  været  en  opmærksom,  ivrig  sø- 
ger efter  sandheden. 

Jeg  begyndte  at  erkende,  at  mit  ønske  om  at  tro  kunne 
lignes  ved  såningen  af  den  sæd,  som  Alma  talte  om.  (Se 

Alma  32:26-43).  Det  måtte  være  en  god  sæd,  for  den 
havde  virkelig  fået  tag  i  mig,  og  min  tro  var  øget. 
Da  der  var  gået  nogle  uger,  var  jeg  rede  til  i  ydmyghed 
og  tro,  at  bede  Herren  om,  at  den  Helligånd  måtte  åben- 
bare mig  Evangeliets  sandhed.  Jeg  bad  inderligt  og  op- 
rigtigt. Da  jeg  sluttede,  følte  jeg  mig  skuffet  over,  at  jeg 
ikke  havde  fået  et  syn  eller  en  åbenbaring.  Jeg  vidste 
stadig  ikke,  om  Evangeliet  var  sandt  eller  ej  —  der  var 
stadig  en  skygge  af  tvivl. 

Langsomt  kravlede  jeg  i  seng.  Der  lå  jeg  og  mediterede 
over  de  sidste  par  måneder.  Jeg  gennemgik  min  søgen, 
punkt  for  punkt,  Jeg  syntes,  at  jeg  ærligt  havde  rettet 
mig  efter  den  pagt,  jeg  havde  indgået  med  Herren.  Jeg 
begyndte  at  tænke  over  livet  og  den  uundgåelige  død; 
og  døden  tog  afskrækkende  proportioner.  Så  begyndte 
jeg  at  tænke  over  mit  sønneforhold  til  Gud.  Jeg  havde 
lært,  at  jeg  var  et  Guds  barn,  at  Herren  drog  omsorg  for 
mig.  Og  der,  medens  jeg  lå  i  min  seng  i  mørket,  enedes 
jeg  med  Ham  om  at  være  Hans  søn.  Jeg  antog  Ham  som 
min  Fader,  min  ånds  bogstavelige  Fader.  Jeg  erkendte 
pludselig,  at  min  himmelske  Fader  i  min  patriarkalske 
velsignelse  havde  gjort  det  klart  for  mig,  at  Han  elskede 
mig,  at  Han  havde  en  mission  for  mig  at  udføre,  medens 
jeg  er  her  på  jorden,  og  at  denne  min  opgave  var  af  Ham 


betroet  til  mig  —  og  til  mig  alene.  Jeg  følte,  at  hvis 
Han  havde  en  grund  til  at  sende  mig  til  jorden  og  på- 
lægge mig  at  udføre  et  arbejde,  så  ville  døden  sikkert 
kun  være  en  anledning  for  mig  til  at  komme  tilbage  til 
Ham. 

Min  sjæl  fyldtes  med  fred;  hele  mit  væsen  svulmede 
ved  kundskaben  om,  at  Han  kendte  mig  og  brød  sig  om 
mig.  I  det  øjeblik  vidste  jeg,  at  Mormons  Bog  var  Guds 
ord,  at  Evangeliet  var  sandt. 

Ingen  fare  er  så  stor  som  den,  at  vor  åndelige  synskreds 
kan  blive  indsnævret.  Det  var  det,  der  var  sket  med 
mine  professorer. 

Sandelig,  Herren  taler  til  os  gennem  profeten  Jakob  i 
Mormons  Bog: 

„O,  hvor  underfundig  er  ikke  den  ondes  anslag!  O,  hvor 
stor  er  ikke  menneskenes  forfængelighed,  skrøbelighed 
og  dårskab!  Når  de  er  lærde,  tror  de,  at  de  er  vise,  og 
de  lytter  ikke  til  Guds  råd,  men  de  tilsidesætter  det; 
thi  de  mener  at  de  ved  det  af  sig  selv,  af  hvilken  grund 
deres  visdom  er  dårskab,  og  den  gavner  dem  intet.  Og 
de  skal  forgå. 

Men  det  er  godt  at  være  lærd,   når  man  lytter  til  Guds 
råd."  (2.  Nephi  9:28-29). 
TRO  er  Evangeliets  første  princip.  O 


Det  er  ikke, 

hvad  du  er,  som  er 

til  nytte  for  dig, 

men  hvad 
du  tilegner  dig. 

(Heber  J.  Grant  1856-1945) 


(Forts,  fra  side  272) 

deres  sande  følelser  overfor  deres  jævnaldrende  kamme- 
rater fremfor  at  tale  med  deres  forældre.  Det  kan  være, 
deres  jævnaldrende  kæmper  med  de  samme  problemer, 
og  det  er  på  dette  fælles  grundlag,  de  forventer  at  blive 
forstået.  Omvendt  er  det  også  vanskeligt  for  ungdom- 
men at  forstå,  at  forældre  også  har  kæmpet  med  lignen- 
de problemer. 

En  ung  mand  begik  for  nylig  selvmord,  forvirret  og  des- 
orientert  efter  at  have  eksperimenteret  med  narkotika. 
Han  efterlod  sig  et  lydbånd  hvorpå  han  med  forfærdende 
tydelighed  giver  udtryk  for  sine  følelser.  Hvis  det  havde 
været  muligt  for  ham  at  udtrykke  sig  lige  så  klart  over 
for  sine  forældre  eller  andre,  som  elskede  ham,  kunne 
hans  liv  måske  være  sparet. 

Forældre  og  ledere  kan  ikke  udføre  nogen  større  gerning 
end  den  at  lære  og  at  praktisere  evnen  til  at  skabe  sam- 
hørighed med  ungdommen,  selv  om  det  undertiden  er  en 
vanskelig  proces.  Det  er  svært  at  åbne  veje  for  samhø- 
righed med  teenagere,  hvis  der  ikke  har  været  etableret 
effektiv  kontakt  i  den  første  barndom. 
Men  vi  har  allesammen  travlt,  men  lad  os  ikke  have  for 
travlt  til  at  udføre  det  allervigtigste  arbejde:  at  opbygge 
samhørighed  med  vores  børn. 


271 


Det  Præsiderende  Biskopråd 
taler  til  forældre  om  samhørighed 


„  . ...  Om  forældre  i  Zion,  .  .  .har  børn,  og  de  ikke  under- 
viser dem  i  læren  om  omvendelse,  tro  på  Kristus,  den 
levende  Guds  Søn,  og  om  dåb  og  den  Helligånds  gave 
.  . .  skal  synden  hvile  på  forældrenes  hoved  . . . 
De  skal  også  lære  deres  børn  at  bede  og  at  vandre  ret- 
skaffent for  Herren".  (L&P  68:25-28). 
Hvorledes  lærer  forældre  deres  børn  disse  store  sand- 
heder? Ved  at  elske  dem  og  vise  det  rette  eksempel.  Et 
af  de  fundamentale  behov,  alle  mennesker  har,  er  at  blive 
accepteret.  Forældre  til  unge  som  fejler,  må  først  accep- 
tere, at  disse  er  Guds  børn  og  elske  dem  som  menne- 
sker, før  de  med  effektivitet  kan  undervise  dem  i  læren 
om  omvendelse,  eller  tro  og  bøn,  eller  i  at  vandre  ret- 
skaffent for  Herrren.  Læren  om  omvendelse  læres  f.  eks. 
ikke  ved  at  man  dømmer  de  unge  hårdt  og  viser  dem  fra 
sig,  når  de  fejler. 

Selvom  forældre  og  børn  elsker  hinanden,  kan  de  godt 
få  den  vane,  ikke  virkeligt  at  føle  samhørighed.  Teen- 
agere har  i  deres  stræben  efter  uafhængighed  ofte  en 
tendens  til  at  vende  sig  bort  fra  forældrene.  Man  bør  der- 
for benytte  enhver  anledning  til  at  bygge  samhørigheden 
op. 

F.  eks.  var  der  en  fader,  som  gav  udtryk  for  taknemme- 
lighed over  den  daglige  morgentur,  hvor  han  „gik  med 
aviser"  sammen  med  sin  søn,  og  hvor  muligheden  for 
samhørighed  var  til  stede  i  den  lille  familiebil.  En  anden 
fader  lader  vognen  stå  derhjemme  om  søndagen,  så  han 
sammen  med  sin  søn  kunne  nyde  den  friske  spadseretur 
og  den  helt  tilfældige  samtale,  der  fører  til  nærmere  for- 
ståelse imellem  dem. 

De  fleste  forældre  elsker  virkelig  deres  børn.  Når  de  kri- 
tiserer og  dømmer  dem,  gør  de  det  „til  børnenes  bedste". 
Teenagere  påstår,  at  det  er  tit  de  ikke  taler  til  deres 
forældre,  fordi  de  kun  kan  vente  kritik.  Derfor  beskytter 
de  sig  mod  dette,  ved  kun  at  fortælle  forældrene  det,  som 
de  tror,  forældrene  ønsker  at  høre,  og  ellers  holder  de 
deres  virkelige  følelser  hos  sig  selv. 
Mange  familier  mister  muligheden  for  samhørighed  ved 
at  tilbringe  fritiden  foran  TV-apparatet  En  familie  kan 
selvfølgelig  godt  se  TV  sammen;  men  hvis  ikke  program- 
met indbyder  til  diskussion  om  virkningen  deraf,  kan  de 
lige  så  godt  se  programmet  hver  for  sig. 
Nogle  familier  har  skabt  sig  den  vane  at  anvende  tiden 
ved  middagsbordet  som  den  bedste  tid  til  udvikling  af 
samhørigheden.  Samtalen  ledes  dygtigt  af  forældrene, 
som  stiller  tankevækkende  spørgsmål.  Tiden  bliver  så- 
ledes brugt  til  at  lære  noget  og  til  at  nyde  samværet  for 
alle  familiemedlemmerne,  hvorved  det  mundhuggeri,  der 
sommetider  opstår  ved  bordet,  undgås. 
Selv  om  forældre  i  almindelighed  erkender  deres  ansvar 
for   at    undervise    deres   børn,    føler  de    sig   sommetider 

uegnede.  Deres  største  kilde  til  styrke  er  naturligvis  vor 
himmelske  Fader.  De  er  nødt  til  at  elske  og  respektere 
sig  selv  som  Guds  børn  og  —  i  sandhed  —  som  Guds 
medarbejdere  i  opfostringen  af  Hans  børn.  De  blev  jo 
betragtet  som  værdige  til  at  blive  forældre  under  denne 
forvaltning  —  ellers  ville  de  slet  ikke  have  fået  nogen 
mulighed  for  det 

Under  et  interview  for  nylig  hos  sin  biskop  udtrykte  en 
dreng  sin  fortørnelse  over,  at  der  altid  blev  sagt  til  ham, 
at  nu  skulle  han  foretage  sig  „dette  og  hint".  Han  sagde, 
at  han  hellere  selv  ville  finde  på  noget  at  gøre.  Ved  med 
dygtighed  og  takt  ved  at  udspørge  drengen  fandt  biskop- 
pen ud  af,  at  drengens  moder  altid  jog  ham  ud  af  sengen 
søndag  morgen,  for  at  han  skulle   gå  til  Præstedømme- 
møde  og  de  andre  møder  i  Kirken.  Videre  afslørede  sam- 
talen, at  grunden  til  at  drengens  fortørnelse  var,  at  hans 
moder  ikke  selv  gik  til  møderne.  Eftersom  hun  havde  gif- 
tet sig  med  et  ikke-medlem,  følte  hun  muligvis,  at  hendes 
forhold  til  hendes  mand  var  bedre,  når  hun  blev  hjemme 
fra  møderne.  Men  samtidig  var  hun  vågen  for,  at  hendes 
teenager-børn  behøvede  den  religiøse  undervisning,  hun 
selv  havde  fået  i  sin  barndom.  Hendes  anstrengelser  blev 
mødt  med  modstand.  Det  var  klart,  at  et,  drengen  havde 
behov  for  og  ønskede,  var  at  se  sin  moder  vise  et  godt 
eksempel  ved  selv  at  passe  sin  Kirke. 
Jesus  sagde:    „Du  skal  elske  din  næste  som  dig  selv". 
(Matt.   19:19).   For  at  kunne  elske  andre,  må  vi  sandelig 
kunne  elske  os  selv.  For  at  kunne  elske  os  selv,  må  vi 
kunne   acceptere  os  selv,   som  vi   er,   ikke  som  vi  ville 
ønske,  vi  var.  Vi  kan  ikke  øve  indflydelse  på  vore  børn 
ved  at  foregive  at  være  noget  andet  end  det  vi  er.  Unge 
mennesker  lader  sig  ikke  narre.  De  kender  os,  som  det 
vi  er.  Hvis  vi  indrømmer  vore  egne  ufuldkommenheder  og 
arbejder  på  at  overvinde  dem,  vil  vejen  til  samhørighed 
med  vore  unge  åbnes  langt  mere  virkningsfuldt,  end  hvis 
vi  lever  i  en  drømmeverden  af  foregiven  fuldkommenhed. 
Frelseren  sagde:  Døm  ikke,  for  at  I  ikke  skal  dømmes. 
(Matt.  7:1).   Stephen  R.  Covey,  en   Sidste  Dages   Hellig 
pædagog  har  givet  denne  formaning: 
„Det  er  ikke  alene  umoralsk  at  dømme,  men  vi  er  abso- 
lut inkompetente  til  at  gøre  det,  medmindre  vi   har  den 
fuldstændige  forståelse  af  de  mange  faktorer,  der  er  med 
til  at  formulere  et  menneskes  synspunkt". 
Unge  mennesker,  som  føler,  at  de  bliver  forkastet  eller 
dømt  uretfærdigt,  reagerer  ofte  med  at  blive  agressive, 
fjendtlige  og  vrede.  Sådan  en  holdning  giver  ikke  plads 
for  konstruktiv  forandring.  Døren  til  samhørighed  er  luk- 
ket, for  de  åbner  den  kun  for  dem,  om  hvem  de  tror,  ikke 
vil  svigte  dem. 

Det  kan  derfor  ikke  være  overraskende,  at  unge  menne- 
sker sommetider  finder  det  nemmere  at  give  udtryk  for 

(Forts,  på  side  271) 


MMENES 
SIDER, 


Hvorledes  det  onde 
kan  blive  vendt 
til  det  gode 

AF  CAROL  C.  SMITH 

Marianne  var  fem  år.  Nu  skulle  hun 
og  hendes  moder  ud  sammen  hele 
dagen.  De  havde  spist  frokost  i  en 
pæn,  lille  restaurant,  og  bagefter  gik 
de  på  indkøb.  Det  havde  været  sådan 
en  dejlig  dag,  og  de  syntes  begge  to, 
at  de  havde  haft  det  herligt  sammen. 
Marianne  var  virkelig  glad  og  godt  til- 
pas. 

Medens  moder  så  >på  nogle  silkebånd, 
legede  Marianne  med  nogle  små 
plastickopper  og  tallerkener,  hun 
havde  fundet  på  en  af  hylderne  i 
forretningen.  De  var  så  små  og  så 
pæne,  syntes  Marianne. 
„Kom  så,  Marianne,  jeg  er  klar  til  at 
gå!"  kaldte  moderen.  Marianne  lagde 
hurtigt  de  små  kopper  og  tallerkener 
tilbage  i  æsken  på  hylden  —  det  vil 
sige,    dem    allesammen    undtagen    én 

kop.  Den  lod  hun  hurtigt  glide  ned 
i  frakkelommen;  hun  syntes  den  var 
så  pæn,  hun  ville  så  gerne  have  den, 
og  forretningsfolkene  ville  såmænd 
aldrig  savne  sådan  en  lille  tingest. 
Marianne  tog  mor  i  hånden  og  de 
gik  ud  fra  forretningen,  ind  i  bilen 
og  bakkede  ud  fra  parkeringspladsen. 
Marianne  sad  musestille.  Mor  skot- 
tede til  hende.  „Hvad  er  der  i  vejen 
med  mit  lille  sludrechatol?"  spurgte 
hun. 

Marianne  havde  ikke  spor  lyst  til  at 
snakke.  Hun  var  slet  ikke  glad  mere. 
Den  glade,  lykkelige  spænding,  hun 
havde  gået  i  hele  dagen,  var  borte. 
Hun  følte  sig  ensom  og  ulykkelig. 
Mariannes  hånd  gled  ned  i  lommen  og 
lukkede  sig  om  den  lille  kop.  Det  var 
meget  værre  at  mærke  den.  Hun  ville 
så  gerne  betro  sig  til  sin  moder,  men 
det  var,  som  halsen  snørrede  sig 
sammen,  så  hun  slet  ikke  kunne  sige 
noget,  og  ganske  langsomt  begyndte 
tårerne  at  trille  og  dryppe  ned  på 
hendes  røde  frakke. 
„Jamen,  hvad  er  der  dog  i  vejen?" 
spurgte  hendes  moder  ængstelig. 
Marianne  tog  den  lille  kop  op  af  lom- 
men og  holdt  den  op,  så  moderen 
kunne  se  den. 

„Hvor  har  du  fået  den  fra?" 
Mariannes  læber  skælvede. 
„Tog    du    den    henne    i    forretningen 
Marianne?" 

Mariannes  sorg  over,  hvad  hun  havde 
gjort,  føltes  så  tung,  at  hun  ikke 
kunne  holde  op  med  at  græde  og  kun 
nikkede    „Ja"   til   sin   moder. 


Hurtigt  fik  moderen  vognen  vendt  og 
kørte  tilbage  til  forretningen.  Moder 
og  datter  fulgtes  ad  ind,  men  mode- 
ren holdt  sig  tilbage,  da  den  lille  pige 
gik  hen  til  kasserersken  ved  kassen. 
Marianne  så  tilbage  på  sin  moder. 
Hun  følte  sig  tryggere,  når  hun  var 
med,  og  det  gav  hende  styrke  til  at 
gøre,  hvad  hun  burde  gøre.  Hun  lagde 
koppen  på  disken.  „Jeg  tog  den". 
Hun  kunne  slet  ikke  tale  højt.  Stem- 
men lød  ikke  engang,  som  om  den 
var  hendes  egen.  „Undskyld  —  jeg 
er  meget  ked  af  det!" 
Kasserersken  sendte  et  blik  til  mode- 
ren og  smilte  så  tilbage  til  Marianne. 
„Mange  tak",  sagde  hun  sagte.  Og  så 
tilføjede  hun:  „Du  må  endelig  kom- 
me og  handle  med  os  en  anden 
gang!" 

Det  føltes,  som  om  der  pludselig  var 
faldet  en  stor  sten  fra  Mariannes 
hjerte,  og  hun  smilede  tilbage  til  kas- 
serersken. Da  de  var  kommet  tilbage 
til  bilen,  gav  hendes  moder  hende  et 
knus. 

"Mor,  jeg  er  ked  af,  at  den  gode  dag 
blev  ødelagt,  og  at  jeg  gjorde  dig  ked 
af  det",  sagde  Marianne. 
„Marianne",  svarede  moderen,  me- 
dens hun  blev  ved  at  holde  hende 
ind  til  sig,  „det  var  meget  forkert  af 
dig  at  tage  den  kop;  men  jeg  synes 
alligevel,  at  det  onde  blev  vendt  til 
det  gode,  fordi  nu  ved  jeg,  at  du  er 
stærk  nok  til  at  handle  ret,  selv  om 
du  føler  det  meget  svært". 

En  ged  ved  navn 


AF  ROSALIE  W.  DOSS 


Mæ!  Mæ!  Mæ!  „Hvor  har  du  været, 
Rudolfo?"  råbte  Manuel,  da  han  så 
den  store  ged  komme  ned  ad  stien 
imod  ham.  Rudolfo's  eneste  svar  var 
at  tygge  kraftigere  på  det  rød-og 
orangefarvede  stykke  tøj,  der  hang 
ud  af  hans  mund.  „Rudolfo!"  råbte 
Manuel  med  rædsel.  „Hvad  er  det, 
der  hænger  ud  af  din  mund?"  Men 
Manuel  vidste,  hvad  det  stykke  stof 
var.  Det  var  ærmet  fra  en  skjorte.  Og 
der  var  kun  en  mand  i  landsbyen,  der 
havde  en  skjorte  i  den  farve.  Den 
mand  var  senor  Mendoza.  Oh!  Oh! 
Oh!  jamrede  Manuel  i  smerte.  Senor 
Ramos,  Manuel's  far,  kom  løbende 
fra  kornmarken,  hvor  han  havde  ar- 
bejdet. Hvad  er  der  i  vejen,  Manuel?" 
råbte  han.  Senor  Ramos,  Manuel's 
mor,  kom  farende  fra  sit  køkken. 
„Manuel,  min  søn,  er  du  kommet  noget 
til?  Teresa,  Manuel's  søster,  forlod 
bænken,  hvor  hun  havde  siddet  og 
trukket  røde  og  grønne  chili  peber- 
frugter på  snor.  „Manuel,  hvad  er  der 
i  vejen  med  dig?"   Alt,   hvad   Manuel 

kunne  gøre,  var  at  pege  på  ærmet, 
der  hang  ud  af  Rudolfo's  mund. 
Senor  Ramos  genkendte  også  sin 
nabos  skjorte.  Han  råbte:  „Rudolfo, 
hvad  har  du  gjort?"  „Den  slyngel 
fandt  den  sandsynligvis  bredt  ud  på 
klipperne  nede  ved  floden,  hvor 
■senora  Mendoza  vasker  deres  tøj," 
sagde  Manuel's  mor.  Din  ondskabs- 
fulde ged"  råbte  Teresa.  Hun  truede 
med  fingeren  af  Rudolfo.  Men  Rudolfo 
ikke  så  meget  som  blinkede  med 
øjnene.  Den  blev  bare  ved  med  at 
gumle  på  det  røde  og  orange  farvet 
skjorteærme.  „Giv  ikke  det  umælede 
dyr  skylden,"  sagde  Manurl's  far. 
„Hvis  Manuel  havde  holdt  Rudolfo 
tøjret,   ville   dette   aldrig   være   sket." 


„Men  jeg  havde  tøjret  Rudolfo," 
sagde  Manuel.  Teresa  gik  over  til 
træet,  hvor  Rudolfo  havde  været  tøjret. 
Hun  samlede  et  stykke  reb  op,  som 
stadig  var  der,  og  holdt  det  op  i 
luften.  „Rudolfo  har  lige  bidt  det  igen- 
nem". De  fire  Ramoses  så  bekymrede 
på  hinanden.  Det  var  uheldigt,  at  et 
dyr,  der  tilhørte  dem,  havde  ødelagt 
en  nabos  ejendel.  Til  sidst  sagde 
Manuel:  „Måske  ved  senor  Mendoza 
ikke,  at  det  var  Rudolfo,  der  ødelagde 
hans  skjorte."  Senor  Ramos  så  strengt 
på  sin  søn.  „Men  du  ved  det,  Manuel! " 
Manuel  nikkede,  han  hang  med 
hovedet.  „Vi  må  se  at  få  ordnet  det 
med  senor  Mendoza,"  sagde  Manuel's 
mor.    „Han    har   altid    været   en    god 


nabo.  Da  vores  vogn  brød  sammen, 
fik  han  bragt  vore  varer  på  torvet, 
og  han  tog  ikke  spor  for  det."  „Den- 
gang jeg  var  syg,"  huskede  Teresa, 
„da  lavede  senora  Mendoza  en  dejlig 
suppe  til  mig."  „Vi  må  handle  ret 
over  for  vore  naboer,  så  vil  de  også 
handle  ret  over  for  os,"  sagde 
Manuel's  far.  Med  en  lille  usikker 
stemme  sagde  Manuel:  „Jeg  ved,  jeg 
har  ansvaret.  Jeg  vil  gerne  give  senor 
Mendoza  en  anden  skjorte,  men  jeg 
har  ingen  penge  at  købe  den  for". 
Senor  Ramos  vendte  sine  lommer, 
men  alt,  hvad  han  fandt,  var  en  cen- 
tova*.  Han  sukkede:  „Søn,  jeg  kan 
ikke  ihjælpe  dig.  Dette  er  alt,  hvad 
jeg  har  indtil  kornet  er  høstet." 
Manuel's  mor  og  søster  rystede  også 
bedrøvede  på  hovedet.  Der  var  ikke 
nok  penge  imellem  dem  til  at  købe  en 
ny  skorte,  som  erstatning  for  den 
Rudolfo  ødelagde.  „Hvad  skal  jeg 
gøre?"  klagede  Manuel  desperat.  „Der 
er  kun  en  ting  at  gøre,"  sagde  hans 
far.  „Ved  du  hvad  det  er?"  Manuel 
nikkede.  „Jeg  må  give  Rudolfo  til 
senor  Mendoza.  Men  hvordan  kan  jeg 
gøre  det?  Den  er  mit  kæledyr.  Jeg  har 
selv  opdraget  den."  „Der  er  ikke 
noget  at  gøre  ved  det,  Manuel," 
sagde  hans  mor  blidt,  „du  må  gøre, 
hvad  der  er  det  rigtige."  Bedrøvet 
bandt  Manuel  det  stykke  reb,  der  var 
tilbage,  rundt  om  halsen  på  Rudolfo, 
og  langsomt  førte  han  Rudolfo 
henimod  senor  Mendoza's  hus.  Da 
Manuel  var  så  langt  væk  fra  huset, 
at  kan  ikke  kunne  se  det  mere,  smed 
han  sig  ned  under  et  træ.  Store  hulk 
gennemrystede  hans  krop.  Rudolfo 
stod  ganske  roligt  i  nærheden  og 
nippede  græs.  „Hvordan  kan  du  stå 
der  så  uberørt?"  råbte  Manuel.  „Senor 
Mendoza  vil  bestemt  sælge  dig  på 
markedet  i    landsbyen.    Det  vil   blive 


det  sidste  nogen  af  os,  vil  få  at  se 
af  dig."  Mæ!  Mæ!  Mæ!  brægede 
Rudolfo,  og  den  fortsatte  med  at  nyde 
sit  græs.  Manuel  prøvede  på  at  finde 
en  udvej.  Måske  kunne  han  og  Ru- 
dolfo løbe  væk.  Han  forkastede 
med  det  samme  den  idé.  At  løbe  væk, 
ville  ikke  løse  problemet.  Så  fik  Ma- 
nuel en  anden  idé.  Han  ville  vente  her 

et  stykke  tid.  Så  ville  han  vende  hjem 
og  fortælle  sine  forældre,  at  senora 
Mendoza  ikke  var  hjemme.  Men  Ma- 
nuel forkastede  også  denne  idé.  At 
lyve  ville  heller  aldrig  løse  problemet. 
„Kom,  Rudolfo,  lad  os  få  det  over- 
stået," sagde  Manuel.  Senor  Mendoza 
stod  på  sin  gårdsplads  og  var  ved  at 
fodre  kyllinger,  da  Manuel  ankom.  For 
ikke  at  fortryde  det  igen,  sagde  Ma- 
nuel hurtigt:  „Senor  Mendoza,  jeg 
bringer  Dem  her  Rudolfo,  den  er 
Deres."  Senor  Mendoza  så  forvirret 
ud:  „Hvad  skulle  jeg  dog  med  Ru- 
dolfo?" Manuel  forklarede:  „Rudolfo 
har  ødelagt  Deres  pæne  rød  —  og 
orangefarvede  skjorte.  Jeg  har  ingen 
penge  til  at  købe  Dem  en  ny  skjorte 
for.  Så  derfor  bringer  jeg  Dem  Ru- 
dolfo". Manuel  holdt  det  op,  der  var 
tilbage  af  den  rød-  og  orangefarvede 
skjorte.  Senor  Mendoza  lo  hjerteligt. 
„Det  har  engang  været  min  pæne  rød- 
og  orangefarvede  skjorte.  Jeg  har 
brugt  den  så  meget,  at  den  er  blevet 
helt  laset.  Det  er  derfor,  jeg  begyndte 
at  bruge  den  som  pudseklud,  når  jeg 
arbejder  på  min  vogn.  Rudolfo  må 
have  fundet  et  stykke  af  skjorten  på 
jorden  i  nærheden  af  vognen."  „Mener 


De,  at  skjorten  ikke  var  noget  værd 
mere?"  spurgte  Manuel  forbløffet.  „Ja, 
Manuel.  Du  skylder  mig  ikke  nogen 
ny  skjorte.  Tag  nu  Rudolfo  med  hjem, 
men  bind  ham  lidt  bedre  herefterdags. 
Næste  gang  er  du  måske  ikke  så 
heldig."  „Jeg  vil  prøve,  senor  Men- 
doza," sagde  Manuel,  „men  Rudolfo 
har  en  dårlig  vane,  den  bider  alt 
reb  over,  ligegyldigt  hvor  stærkt  det 
er."  „Så  tror  jeg,  at  jeg  kan  hjælpe 
dig,"  sagde  senor  Mendoza.  Han  gik 
hen  til  et  skur  i  nærheden  og  vendte 
tilbage  med  en  lang  kæde,  der  ikke 
vejede  ret  meget,  men  var  stærk. 
„Brug  denne  kæde  til  at  tøjre  Rudolfo 
med.  Jeg  lover  dig,  at  den  ikke  vil 
være  i  stand  til  at  bide  den  over." 
„Tusind  tak,  senor  Mendoza,"  sagde 
Manuel  taknemmeligt.  Da  de  var  på 
vej  hjem,  sagde  Manuel  til  Rudolfo, 
„Far  har  ret.  Når  vi  handler  ret  mod 
vore  naboer,  så  vil  de  også  gøre  det 
mod  os."  „Mæl  Mæ!  Mæ!"  brægede 
Rudolfo.  Var  geden,  den  gavtyv,  enig 
med  ham  —  eller  ville  den  bare  have 
det  sidste  ord? 


*  Centova  -  lille  spansk   mønt,   der  er   1/100  af  en 
peso.  /*> 

/  Lrø^  Bønner  \ 


AF  JIM  JARDINE 


Er  det  nødvendigt  at  spise  dem,  når 
man  ikke  kan  lide  dem?  Ja,  kan  man 
sige,  for  de  bidrager  til  et  godt  hel- 
bred. Og  man  kan  sige,  en  eller  an- 
den har  haft  besværet  med  at  til- 
berede dem.  Men  der  er  en  grund, 
der  er  endnu  vigtigere  end  disse  to, 
og  det  er  vigtigheden  af  selv-disciplin. 
William  James  (1842-1910),  psykolog, 
har  sagt,  at  vi  skulle  gøre  noget  hver 
dag,  som  vi  ikke  ønsker  at  gøre.  Ved 
at  spise  Lima  bønner  —  eller  noget 
andet  mad  vi  ikke  kan  lide  —  udøver 
vi  en  lille  smule  selvdisciplin,  således 
at  når  de  store  afgørelser  kommer, 
kan  vi  træffe  dem  på  en  klog  måde. 
Hjemme  har  vi  måske  ikke  lyst  til  at  til- 
byde den  behagelige  stol  til  mor  eller 
søster,  når  hun  kommer  ind  i  værelset, 
men  ved  at  gøre  sådan  en  lille  venlig- 
hed (når  det  er  lettere  at  lade  være) 
lægger  vi  grunden  til  velvilje  i  de 
store  ting,  som  Herren  har  befalet  os. 
Når  man  tager  hårdt  fat  i  skolen, 
kan  lektier  måske  nok  være  noget  vi 
ikke  har  lyst  til  at  gøre  —  især  en 
aften,  hvor  der  er  et  godt  TV-program 
—  men  ved  at  gøre  det  regelmæssigt, 
får  man  ikke  kun  gode  karakterer, 
men  også  hjælp  til  større  opgaver  på 
universitetet,  i  vort  arbejde  eller  i  Kir- 
ken. 
Når  vi   læser  avisen,   læser  vi   sæd- 

vanligvis  først  tegneserierne  eller 
sportssiderne.  Selv  om  vi  måske  ikke 
har  lyst  til  det,  lad  os  så  først  blade 
om  til  lederne  og  artiklerne  med 
dybere  mening.  Når  vi  vælger  bøger, 
lad  os  så  lægge  de  populære  billig- 
bøger væk  og  give  os  i  kast  med 
bøger  med  et  vægtigere  indhold,  selv 
om  de  måske  vil  være  vanskeligere, 
og  selv  om  vi  måske  ikke  har  lyst  til 
at  læse  dem.  Pludselig  vil  vi  finde 
ud  af  at  dette  er  blevet  vores  fore- 
trukne lekture,  og  som  følge  deraf, 
er  det  blevet  meget  lettere  at  studere 
og  forstå  skrifterne. 
Småpengene  i  vore  lommer  vil  måske 
friste  os  til  at  købe  noget  koldt  at 
drikke  eller  noget  slik,  selv  om  vi 
godt  ved  hvor  flygtige  disse  tilfreds- 


mm\ 


stillelser  er.  Vi  skulle  meget  hellere 
spare  vores  penge.  Ved  at  gøre  det 
som  vi  ikke  har  lyst  til  at  gøre,  selv 
i  de  små  ting  som  at  spare  et  par 
ører  eller  så,  stimulerer  det  os  til  at 
spare  sammen  til  at  komme  på  en 
mission,  at  betale  fasteoffer  og  en 
ærlig  tiende,  og  vi  lærer  den  sande 
værdi  af  pengene  at  kende,  og  deres 
forhold  til  livet. 

Princippet  om  at  faste  kan  man  ved 
at  holde  sig  fra  mad,  selv  om  man 
ikke  har  lyst  til  det,  lære  at  holde 
sin  appetit  under  kontrol,  og  når  den 
store  prøve  kommer,  vil  man  være 
stærk  nok  til  at  holde  sig  til  det  rig- 
tige. Præsident  McKay  har  sagt,  at 
hvis  der  ikke  var  andre  fordele  ved 
at  faste,  end  at  opnå  en  stærkere 
karakter,  ville  det  alene  berettige  os 
til  at  gøre  det. 

Ved  at  opdrage  os  selv  i  små  ting 
hver  dag,  opbygger  vi  lidt  efter  lidt 
en  rustning  så  stærk,  at  den  vil  være 
uindtagelig  alle  dage  hele  vort  liv. 

„Ifør  jer  Guds  fulde  rustning,  så  I  kan 
holde  stand  mod  djævelens  snigløb. 
Thi  den  kamp,  vi  skal  kæmpe,  er  ikke 
mod  kød  og  blod,  men  mod  magterne 
og  myndighederne,  mod  verdensher- 
skerne i  dette  mørke,  mod  ondska- 
bens åndemagter  i  himmelrummet." 
(Ef.  6:11-12.) 

Således  forklarede  apostlen  Paulus, 
at  vor  mest  uforsonlige  strid  i  livet, 
ikke  er  mod  menneskelige  fjender, 
der  måske  kommer  med  geværer  eller 
bombemaskiner  for  at  ødelægge  os, 
men  mod  fjender,  der  langer  ud  efter 
os  fra  mørket,  og  som  måske  ikke  kan 
opfattes  af  de  menneskelige  sanser. 
Apostlen  Paulus  går  videre  og  sam- 
menligner enhver  af  os  med  en  kriger, 
der  er  klædt  i  en  uundværlig  rustning 
for  at  beskytte  de  fire  dele  af  det 
menneskelige  legeme,  som  Satan  og 
hans  hær  tilsyneladende  har  fundet 
ud  af,  er  de  mest  sårbare  —  gennem 


hvilke  retfærdighedens  fjender  måske 
kan  invadere  den  menneskelige  sjæl: 
Så  stå  da  med  sandheden  spændt 
som  bælte  om  jeres  lænder,  og  iførte 
„retfærdigheden  som  brynje",  tag  som 
sko  på  jeres  fødder,  villighed  til  at 
forkynde  Evangeliet:  „  .  .  .  tag  imod 
„frelsens  hjelm",  .  . .  (Ef.  6:14-15,17.) 
Sandhed  skal  være  det  stof,  af  hvilket 
bæltet  om  din  lænd  skal  være  formet, 
hvis  din  kyskhed  og  livsvigtige  styrke 
skal  blive  beskyttet.  Hvordan  kan 
sandhed  beskytte  dig  mod  en  af  de 
dødeligste  af  alle  ulykker:  ukyskhed. 
Husk  på  at  Herren  fortæller  os  at 
sandhed  er  kundskab-  „  . .  .  og  sand- 
hed er  kundskab  om  tingene,  som  de 
er,  som  de  var,  og  som  de  skal  blive"; 
(L&P  93:24.) 

De,  som  gør  sig  værdige  og  indgår 
i  den  nye  og  evige  ægteskabspagt  i 
templet  for  tid  og  al  evighed,  vil 
lægge   den    første    hjørnesten    til    et 


evigt  familiehjem  i  det  celestiale 
kongerige,  vil  vare  for  evigt.  Deres 
belønning  skal  være,  at  de  „skal  til- 
deles herlighed  over  deres  hoveder  i 
al  evighed."  (Abraham  3:26.)  Hvis  du 
tror  på  dem  med  hele  din  sjæl,  vil 
disse  evige  sandheder  være  som  et 
lændebælte  på  din  rustning,  til  at 
beskytte  din  kyskhed,  således  som  du 

AF  HAROLD  B.  LEE 
Det  første   præsidentskap 


beskytter  dit  liv.  Men  hvis  du  tillader 
menneskers  tomme  teorier  at  få  dig 
til  at  tvivle  på  dit  slægtsskab  med 
Gud,  den  gudommelige  hensigt  med 
dit  ægteskab  og  dine  fremtidige  ud- 
sigter til  evigheden,  da  er  du  blevet 
bedraget  af  løgnens  herre,  fordi  alt 
sådan  noget  er  imod  sandheden,  som 
redder  dig  fra  disse  farer. 
Hvad  så  med  brynjen,  som  vil  be- 
skytte dit  hjerte  eller  levemåde?  Den 
må  laves  af  et  stof,  som  kaldes  ret- 
færdighed. Den  retfærdige  mand 
stræber  fremad,  da  han  ved,  at  han 
dagligt  har  behov  for  omvendelse  for 
sine  misgerninger  eller  sine  forsøm- 
melser. Han  bestæber  sig  på,  hver 
dag  at  lave  sit  mesterstykke,  således 
at  han,  når  dagen  er  ovre,  kan  vidne 
i  sin  sjæl  over  for  Gud,  at  ligegyldigt 


hvad  han  har  gjort  på  denne  dag,  har 
han  gjort  efter  bedste  evne.  Hans 
legeme  er  ikke  tynget  af  byrderne,, 
der  er  pålagt  ham  som  følge  af  en 
tøjlesløs  livsførelse.  Han  skal  ikke  stå 
til  regnskab  for  dårskaber.  Han  er 
fri  for  synder,  klar  i  tankegang  og 
stærk  på  legemet.  Brynjen  af  retfær- 
dighed har  givet  ham„styrke  for  ti  — 
fordi  hans  hjerte  er  rent".  På  dine 
fødder,  der  repræsenterer  dine  mål 
eller  formålet  med  livet,  skal  du  tage 
sko,  der  har  „villighed  til  at  forkynde 


Evangeliet."  Villighed  er  vejen  til  sejr 
og  „evig  årvågenhed  er  prisen  for 
sikkerhed."  Frygt  er  straffen  for  uvil- 
lighed og  planløs  sløseri  med  chan- 
ser.  Hvad  enten  det  er  i  tale,  eller  i 
sang,  i  legemlige  eller  moralske 
kampe,  forbliver  sejrens  hvile  hos 
den,  der  er  forberedt.  Og  nu  til  det 
sidste  stykke  af  den,  af  profeten  om- 
talte rustning.  Vi  vil  sætte  en  hjelm 
på  hovedet.  Vort  hoved  eller  forstand 
er  det  kontrollerende  medlem  af  vort 
egerne.  Det  må  være  godt  beskyttet 
mod  fjenden,  for  „som  en  mand  tæn- 
ker i  sit  hjerte,  således  er  han." 
(Ord.  23:7.) 

Vores  hjelm  må  være  „frelsens  hjelm". 
Frelse  betyder  opnåelse  af  de  evige 
rettigheder,  at  leve  i  Gud  Faderens 
og  Sønnens  nærhed,  som  en  beløn- 
ning for  et  godt  liv  på  jorden.  Altid 
med  frelsens  mål  for  øje,  for  til  sidst 
at  blive  fuldendt,  vil  vor  tankegang 
og  de  beslutninger,  der  bestemmer 
vore  handlinger,  udfordre  alt,  hvad 
der  vil  bringe  det  strålende  kom- 
mende rige  i  fare.  Den,  der  tillidsfuldt 
ser  frem  til  en  evig  belønning  for 
sine    handlinger    i    det    jordiske    liv, 

bliver  konstant  støttet  gennem  sine 
værste  prøvelser.  Hvis  han  bliver 
skuffet  i  kærlighed,  begår  han  ikke 
selvmord.  Hvis  nogle  af  hans  kære 
dør,  fortvivler  han  ikke;  hvis  han  ta- 
ber i  en  udfordring  vakler  han  ikke; 
hvis  krig  og  ødelæggelse  truer  hans 
fremtid,  synker  han  ikke  hen  i  de- 
pression. Han  lever  hævet  over  denne 
verden,  og  taber  aldrig  målet  for  sin 
frelse  af  syne. 

Hvis  vi  vil  afholde  os  fra  at  begå 
mord,  må  vi  lære  ikke  at  blive  vrede; 
Hvis  vi  vil  fri  os  selv  fra  sexuel  synd, 
må  vi   kontrollere   umoralske  tanker; 


hvis  vi  vil  undgå  fængselsstraf  for 
tyveri,  må  vi  lære  ikke  at  begære.. 
Hvis  vi  vil  stå  imod  alle  fristelser,  må 
vi  forberede  os  i  forvejen,  på  at  møde 
fristelsen  ansigt  til  ansigt.  Der  må 
være  mod  og  beslutsomhed  og 
uafbrudt  kamp  for  det  rigtige  for  at 


wwvw 


vinde  „kampen  om  livet",  ellers  ville 
alle  de  rustninger  i  verden,  der  kunne 
anbefales  til  vores  beskyttelse,  være 
uden  værdi. 

For  at  hjælpe  os  med  at  være  aggres- 
sive i  vor  kamp,  må  vi  gøre  som 
Paulus  foreslog: 

„løft  i  al  jeres  færd  troens  skjold, 
hvormed  I  kan  slukke  alle  den  Ondes 
gloende  pile, 

tag  imod  Åndens  sværd,  som  er 

Guds  ord.  (Ef.  6:16-17,) 
Læg  mærke  til  hvorledes  „troens 
skjold"  og  Åndens,  som  er  Guds  ord, 
arbejder  sammen.  Ledet  ved  tro,  lært 
os  af  Guds  ord,  ser  vi  livet  som  en 
god  metode  til  at  træne  vor  sjæl.  Ved 
tro,  således  som  Guds  ord  lærer  os, 
forstår  vi,  at  skulle  det  bidrage  til, 
at  vi  bliver  Ham  mere  lig,  er  det  godt 
for  os,  selv  om  det  kan  være  pine- 
fuldt for  os  til  tider. 
Således  uddannet,  optrænet  og  for- 
beredte til  kampen  mod  mørkets 
magter  og  mod  åndelig  grusomhed: 
„På  alle  måder  er  vi  hårdt  trængte, 
men  ikke  indestængte,  tvivlrådige 
men  ikke  fortvivlede,  forfulgte,  men 
ikke  forladte,  slået  tiljorden,  men  ikke 
slået  ihjel.  (2.  Kor.  4:8-9.) 
Zions  ungdom,  ifør  jer  Guds  fulde 
rustning. 

For  Tid  og  Evighed 


Lære  og  Pagter  132:18. 


AF  W.  GLENN  HARMON 


„For  tid  og  evighed".  Sætningen  har  poesiens  rytmiske 
tonefald.  Den  er  som  takt  af  et  stykke  overjordisk  musik, 
som  det  lyttende  øre  opfanger  for  derefter  at  anspænde 
sig  og  håbe  på  mere.  Og  der  er  mere:  en  dyb  og  vid 
betydning,  som  åbner  sig  mere  og  mere,  jo  mere  den 
efterprøves.  Hele  evighedens  grænseløse  muligheder  er 
nedlagt  i  det  evige  ægteskabs  pagt,  den  højeste  Evange- 
liske ordinanse,  der  udføres  på  jorden  —  den  nøgle,  som 
åbner  døren  til  ophøjelse  og  evig  fremgang. 
Læg  mærke  til,  at  man  bruger  sammenstillingen  „tid"  og 
„evighed";  Det  der  ved  en  overfladisk  betragtning  kunne 
synes  overflødigt,  tjener  i  virkeligheden  både  til  at 
adskille  og  fremhæve.  I  1843,  da  åbenbaringen  om 
celestialt  ægteskab  blev  nedskrevet,  fandtes  der  ikke  i 
hele  kristenheden  noget  begreb  om  forbindelse  mellem 
mand  og  kvinde  efter  døden,  ej  heller  om  en  efterdødelig 
forbindelse  mellem  forældre  og  børn.  Selv  i  den  katolske 
kirke,  hvor  ægteskabet  er  blevet  ophøjet  til  den  værdig- 
hed at  være  et  af  kirkens  syv  sakramenter,  blev 
ægteskabet  —  og  bliver  det  stadig  —  ophævet  ved 
døden.  I  den  protestantiske  verden  var  det  —  og  er  det 
stadig  —  slet  og  ret  en  borgerlig  overenskomst,  „indtil 
døden  skiller  jer". 

Hvor  mærkeligt,  ja  utroligt  forekommer  det  ikke  idag  i 
lyset  af  nyere  tids  åbenbaring  og  vor  nuværende  erfaring, 
som  er  en  følge  af,  at  de  troende  i  henved  125  år  har 
levet  i  ægteskabet,  og  i  lyset  af  det  overvældende  bevis, 
som  den  verdslige  historie  giver  om,  at  ægteskabet  og 
familiebåndene  hører  til  blandt  vor  civilisations  mest 
betydningsfulde  og  mest  universelle  af  alle  menneskelige 
forhold  i  almindelighed  skulle  dømmes  til  at  være  be- 
grænset til  det  jordiske  livs  varighed! 
Udtrykket  „for  tid  og  evighed"  bærer  højtideligt  vidnes- 
byrd om,  at  en  forening,  der  er  stadfæstet  i  Herrens  Hus, 
ikke  er  et  sådant  ægteskab. 

Det  tidsmæssige  —  Et  alment  princip. 

Dette  er  heller  ikke  alt,  hvad  det  betyder.  Det  tidsmæs- 
sige element  spiller  ind.  Ordet  „tid"  i  forbindelse  med 
beseglingsordinansen  henviser  til  den  bestemte  del  af 
evigheden,  der  begynder  med  den  jordiske  fødsel  og 
ender  med  den  jordiske  død.  For  at  blive  gift  for  tid  og 
al  evighed,  må  vi  altså  lade  os  gifte  i  tide  —  ægteskabs- 
kontrakten  skal  indgås  i  jordelivet  et  eller  andet  sted 
mellem  de  to  yderpunkter  fødsel  og  død. 
Betydningen  af  det  tidsmæssige  i  forbindelse  med  livets 
tildragelser  kan  ikke  fremhæves  for  stærkt.  Hele  række- 


følgen og  virkeliggørelsen  af  efterfølgende  begivenheder 
kan  afhænge  af  det  tidsmæssige  i  enhver  begivenhed. 
Og  i  eksistensens  endeløse  fremadskriden  er  det  den 
række  af  begivenheder,  der  følger  efter  hinanden,  der  for 
det  enkelte  menneske  former  den  bestemte  del  af  evig- 
heden, den  pågældende  lever  i. 

Landmanden  er  opmærksom  på  dette,  når  han  sår  og 
dyrker  jorden.  For  at  få  en  rigelig  høst  må  man  så,  når 
tiden  er  inde  dertil,  i  jord,  som  /  forvejen  er  beredt  til 
det.  De  efterfølgende  handlinger,  vanding,  rensning,  og 
indhøstning  må  alle  udføres  i  tide  for  at  nå  det  bedste 
resultat.  Det  tidsmæssige  er  et  alment  princip  for  hand- 
ling, hvoraf  succes  og  fiasko  kommer. 

Et  tidspunkt  til  ethvert  formål. 

De    negative    følger   af    mangel    på    påpasselighed    med 
tiden  er  skarpt  blevet  udtrykt  i  en  sætning,  der  er  født 
af  en  stor  verdenskrig:  For  få  og  for  sent. 
William  Shakespeare  udpegede  både  de  positive  og  de 
negative  sider  af  de  tidsmæssige: 

Menneskens  anliggender  er  som  et  tidevand;  hvis  man 
tager  affære  ved  flod,  fører  det  til  lykke,  hvis  det 
undlades,  vil  deres  livs  rejse  være  bundet  til  lavvande 
og  ulykke. 

Skrifterne  er  på  ingen  måde  tavse  om  denne  grund- 
læggende sandhed: 

Alt  har  sin  stund  og  hver  en  ting  under  himmelen  sin 
tid:  tid  til  at  fødes  og  tid  til  at  dø,  tid  til  at  plante  og 
tid  til  at  rydde,  tid  til  at  dræbe  og  tid  til  at  læge,  tid  til 
at  nedrive  og  tid  til  at  opbygge,  tid  til  at  græde  og 
tid  til  at  le,  tid  til  at  sørge  og  tid  til  at  danse, ...  tid 
til  at  elske  og  tid  til  at  hade,  tid  til  krig  og  tid  til  fred. 
(Prædikerens  Bog  3:1-4,  8.) 

Menneskesønnen  selv  fremhævede  det  yderligere:  „Men 
søg  først  Guds  rige  og  hans  retfærdighed."  Han  lovede, 
at  hvis  man  gjorde  det,  „så  skal  alt  det  andet  (mad 
drikke  og  klæder)  gives  jer  i  tilgift."  (Matt.  6:33.) 
Princippet  om  det  tidsmæssige  spillede  endog  ind  ved 
drøftelserne  i  det  store  råd  i  himlen,  før  verden  var: 
...  Vi  vil  gå  ned,  thi  der  er  rum  der,  og  vi  vil  tage  af 
disse  materialer  og  danne  en  jord,  hvorpå  disse  kan  bo. 
Og  vi  vil  prøve  dem  hermed  for  at  se,  om  de  vil  gøre 
alt,  hvad  Herren,  deres  Gud,  vil  befale  dem. 
Og  de  der  består  deres  første  prøvestand,  skal  gives 
mere  ,  og  de,  der  ikke  består  deres  første  prøvestand, 
skal  ikke  få  herlighed  i  samme  rige  som  de,  der  består 
deres  første  prøvestand;  og  de,  der  består  deres  anden 
prøvestand,  skal  tildeles  herlighed  over  deres  hoveder 
i  al  evighed.  (Abraham  3:24-26.) 

At  skulle  gives  mere. 

I  mormon-terminologien  menes  der  med  menneskets 
„første  prøvestand"  menneskets  førjordiske  tilværelse, 
og  med  „den  anden  prøvestand"  menes  livet  på  jorden. 
Det  er  klart,  at  vi  for  at  have  holdt  vor  første  prøvestand 
må  have  imødekommet  visse  krav  i  den  periode,  der 
kaldes  den  første  prøvestand.  Erindringen  om,  hvilke  krav 
det  var,  ja  al  erindring  om  selve  den  førjordiske  til- 
værelse er  blevet  frataget  os,  utvivlsomt  i  den  vise 
hensigt  at  iværksætte  den  grundige  prøve,  som  finder 
sted  i  jordelivet.  Men  i  almindelig  forstand  kan  vi  være 
sikre  på,  at  den  omfattende  prøve,  vi  der  mødte,  var 
en  prøve  på  selvdisciplin  for  at  afgøre  vor  evne  og  vilje 
til  at  holde  os  i  harmoni  med  og  lydige  mod  den  gud- 
dommelige vilje  uden  at  være  tvunget  til  det.  Vi  måtte 
kunne  beherske  en  stor  lektie  der,  før  vi  blev  egnet  ti! 
at  „gives  mere"  og  gå  ind  i  „den  anden  prøvestand." 
Det  er  ikke  ulig  dette  at  gøre  sig  fortjent  til  en  univer- 
sitetsgrad: arbejdet  må  gøres  først. 


At  vi  er  kommet  ind  i  den  „anden  prøvestand"  er  bevis 
på,  at  vi  har  passeret  de  „prøver",  der  krævedes  i  den 
første  prøvestand,  med  tilfredsstillende  succes  til,  at  vi 
kunne  „gives  mere".  Vor  belønning  er  det  fysiske  legeme, 
som  ved  fødslen  er  blevet  åndens  hjem,  åndens  tem- 
pel, og  som  sætter  ånden  i  stand  til  at  gøre  noget,  som 
førhen  havde  ligget  uden  for  dens  kunnen. 
I  dødeligheden  er  der  flere  prøver.  Ikke  blot  må  ånden 
lære  at  bruge  det  fysiske  legeme,  den  må  opnå  fuld- 
stændig kontrol  og  herredømme  over  legemet  i  åndelige 
hensigter-  de  samme  høje  hensigter,  der  fandtes  i  den 
førjordiske  tilværelse  prøve,  da  ånden  var  uden  for  det 
fysiske  legeme.  Først  når  disse  Gud-lignende  hensigter 
er  kommet  til  at  dominere  ånden  og  det  fysiske  legeme, 
som  den  huses  i,  vil  vi  have  holdt  den  anden  prøvestand 
og   være  egnet  til   at    „tildeles  herlighed   i   al   evighed." 

Mand  og  kvinde. 

I  denne  åndens  kamp  for  at  få  kontrol  over  det  fysiske 
er  der  ikke  nogen  mere  universel,  ingen  mere  betydnings- 
fuld prøve  end  forholdet  mellem  kønnene.  Dette  forhold 
vedrører  og  indvirker  på  selve  livets  kildevæld,  selve 
racens  fortsættelse.  Svarende  til  kyskhedslovens  betyd- 
ning kan  det,  hvis  det  mislykkes  for  een  at  holde  den, 
betyde,  at  man  kastes  ned  i  fornedrelsens  dybeste  af- 
grund, hvorimod  overholdelse  af  den  kan  hæve  een  til 
den  højeste  grad  af  evig  herlighed. 

Selvom  enhver  form  for  ægteskab  kan  og  bør  være  agt- 
værdig i  Guds  øjne  som  kendemærket  på  det  anstæn- 
dige, fortrolige,  forhold  mellem  mand  og  kvinde,  er  det 
loven  om  det  celestiale  ægteskab,  som  er  eksperimentet, 
der  fører  til  den  højeste  belønning  —  det  store  privi- 
legium at  „tildeles  herlighed  i  al  evighed."  Dette  kan 
opnås,  for  de  som  forstår  det,  og  hvem  ville  ikke  ønske 
sig  det? 

Men  reglerne  må  overholdes;  pagterne  skal  indgås  i  tide 
—  til  deres  rette  tid.  Senere  er  for  sent. 
Og  hvad  den  nye  og  evige  pagt  angår,  da  blev  den 
indstiftet  for  min  herligheds  fylde,  og  den,  der  modtager 
en  fylde  deraf,  må  og  skal  overholde  loven,  ellers  vil  han 
blive  fordømt,  siger  Gud  Herren.  (L  &  P  132:6) 
Den  tidsperiode,  hvor  man  skal  opnå  at  få  åndeligt  herre- 
dømme over  det  jordiske  legemes  lyst  og  begær,  er  den 
tid,  da  vi  lever  her  på  jorden.  Derfor  må  mand  og  kvinde 
for  at  gøre  sig  fortjent  til  fremgang  indgå  og  holde  fast 
ved  denne  celestiale  pagt,  medens  de  lever  her  på  jorden, 
for, 

. .  .  Når  de  ...  er  ude  af  verden,  da  tager  de  hverken  til 
ægte  eller  bortgiftes,  men  er  som  engle  i  himlen,  hvilke 
engle  er  tjenende  ånder,  som  betjener  dem,  som  er 
værdigere  til  en  langt  større,  ja,  en  overmåde  stor  og 
evig  herlighed.  (L  &  P  132:16.) 

Det  celestiale  ægteskabs  pagt  skal  således  indgås  i 
jordelivet.  Det  er  ikke  vanskeligt  at  få  øje  på  nogle  af 
årsagerne  til,  at  det  må  være  sådan. 

Det  fysiske  legeme  får  man  i  jordelivet,  den  „anden 
prøvestand."  Selve  formålet  med  den  anden  prøvestand 
er  at  give  ånden  mulighed  for  at  disciplinere  og  optræne 
legemet  til  at  være  for  evigt  et  nyttigt  og  uadskilleligt 
redskab  til  åndens  fortsatte  fremgang.  Det  er  på  åndens 
område,  at  væksten  kan  fortsætte,  ikke  på  kødets  om- 
råde. Som  Johannes  siger:  „Det  er  Ånden,  som  gør 
levende,  Kødet  gavner  intet..."  (Joh.  6:63.)  Derfor  af- 
gøres udstrækningen  af  ens  fremgang  i  evighederne  af 
den  grad,  hvori  ens  ånd  opnår  at  få  herredømme  over 
kødet,  og  omvender  det  til  åndelige  formål.  Skrifterne 
bekræfter,  at  alle  Guds  befalinger  er  åndelige,  og  ikke 
timelige.  (Se  L&P  29:34,35.) 


Der  findes  ikke  noget  bedre  værksted  til  udvikling  af 
åndelig  kontrol  og  ægte  kærlighed  og  eenhed,  hvilke  er 
afgørende  bestanddele  af  det  celestiale  rige,  end 
hjemmet,  hvor  forholdet  mand-hustru  og  forældre-børn 
råder. 

Et  ægteskab  som  indgås  i  Herrens  Hus  „for  tid  og  al 
evighed"  giver  det  uudslettelige  stempel,  at  de  der  ind- 
går en  såden  pagt,  /  tide  har  vist  deres  værdighed  og 
/  tide  har  tilkendegivet  deres  villighed  til  at  holde  denne 
store  lov.  Der  står  for  dem  kun  tilbage,  at  de  skal  fort- 
sætte trofast,  og  de  „tildeles  herlighed  i  al  evighed." 


Fællesrecitation  d.  4.  oktober  1970 

De  to  skriftsteder  bør  læres  udenad  i  løbet  af  september  måned  af  eleverne  i  kursus  14  og  16.  Hver  klasse  reciterer  et 
skriftsted  ved  søndagens  forprogram  fastesøndag. 

KURSUS  14: 

„Det  undrer  mig,  at  I  så  hurtigt  lader  jer  drage  bort  fra  ham,  som  kaldte  jer  ved  Kristi  nåde,  hen  til  et  anderledes  evange- 
lium, 

som  ikke  er  et  evangelium;  det  er  kun  nogle,  der  forvirrer  jer  og  gerne  vil  forvanske  Kristi  evangelium. 
Men  selv  om  vi  eller  en  engel  fra  Himmelen  forkyndte  jer  evangeliet  i  strid  med  det,  vi  har  forkyndt  jer  —  forbandet  være 
han!"  (Galat.  1:6-8.) 

KURSUS  16: 

„Thi  fordi  døden  er  kommet  ved  et  menneske,  er  også  de  dødes  opstandelse  kommet  ved  et  menneske. 

Thi  ligesom  alle  dør  i  Adam,  således  skal  også  alle  levendegøres  i  Kristus."  (1.  Kor.  15:21,  22.) 


Nadververs 

Seniorsøndagsskolen: 

„  . . .  Vælg   i   dag,    hvem   I  vil  tjene, 

. .  .  Men    jeg    og    mit    hus,    vi    vil 

tjene  Herren."  (Josua  24:15.) 

Juniorsøndagsskolen: 

„  .  .  .  Salige  er  de  rene  af  hjertet,  thi 

de  skal  se  Gud." 

(Matthæus  5:8.) 

AF  Dr.  JOHN  W.  BENNION 


Mormons  Bogs  perspektiver  om 


Mange  medlemmer  af  Jesu  Kristi  Kirke  af  Sidste  Dages 
Hellige  nyder  godt  af  en  levestandard,  der  ikke  har  no- 
get sidestykke  i  menneskenes  historie. 
Selv  de,  der  er  forholdsvis  fattige  efter  moderne  måle- 
stok, ville  synes  rige  og  fulde  af  velstand  målt  efter 
tidligere  generationers  standarder. 

Historien  lærer  os,  at  økonomiske  vilkår  sommetider 
ændrer  sig  i  hast.  Ingen  ved,  hvor  længe  denne  periode 
med  almindelig  velstand  vil  vare.  Hvorom  alting  er,  så  er 
vi  underlagt  nogle  af  de  samme  fristelser,  som  tidligere 
generationer  stod  ansigt  til  ansigt  med  i  tider  med  ma- 
teriel fremgang.  Mormons  Bog  er  en  rig  informations- 
kilde som  fortæller  om  den  splittende  indflydelse  som 
fremgang  og  velstand  kan  have  i  det  menneskelige  liv. 
Nephiternes  og  Iamaniternes  oplevelser  burde  få  os  til 
at  standse  vor  optælling  af  materielle  goder  og  velsig- 
nelser. Selve  ordet  velsignelse  burde  i  sandhed  benyttes 
forsigtigt,  for  hvis  ikke  mennesker  er  på  vagt  overfor 
farerne,  kan  fremgang  blive  til  en  forbandelse  og  føre 
til  moralsk  og  åndeligt  forfald.  Detter  er  en  af  Mormons 
Bogs  store  lektier. 

Som  så  meget  andet,  kan  materiel  overflod  ophøje  livet. 
Ja,  det  er  endda  muligt  både  at  være  rig  og  retfærdig, 
men  det  skjulte  fordærv,  der  ligger  i  overflod,  er  stort 
nok  til  at  berettige  vor  omhyggelige  opmærksomhed.  En 
analyse  af  de  erfaringer,  som  nephiterne  gjorde  med 
hensyn  til  materiel  fremgang,  afslører  flere  fristelser, 
som  de  ofte  bukkede  under  for,  fristelser,  der  også  er 
tilstede  i  vor  tid. 

Materiel  fremgang  får  ofte  mennesker  til  at  være  for- 
fængelige og  selvretfærdige.  Mennesker  fristes  til  at 
være  stolte  af  deres  rigdom  og  af  sig  selv  på  grund 
af  deres  besiddelser.  Denne  tendens  var  kendt  blandt 
nephiterne  få  år  før  Kristi  fødsel. 

„Og  det  to  og.  halvtredsinstyvende  år  endte  også  i  fred 
med  undtagelse  af  den  store  stolthed,  der  var  kommet 
ind  i  folkets  hjerte  på  grund  af  deres  store  rigdomme 
og  deres  fremgang  i  landet;  og  den  blev  større  fra  dag 
til  dag."  (Hel.  3:36). 

I  sig  selv  og  af  sig  selv  øger  fremgang  ikke  et  mennes- 
kes karakter;  der  er  intet  forhold  mellem  et  menneskes 
materielle  besiddelser  og  hans  sjæls  ædelhed.  Ikke  desto 
mindre  er  det  som  om  materiel  fremgang  er  tilbøjelig  til 


at  få  mennesker  til  at  føle  sig  overlegne,  og  på  den 
måde  forvrænger  de  deres  syn  på  sig  selv. 
Nært  beslægtet  med  fristelsen  til  at  være  stolt  er  den 
tendens,  som  folk,  der  har  materiel  fremgang,  har  til  at 
føle  sig  selv  nok  i  forhold  til  Gud.  Materiel  overflod  kan 
skabe  en  falsk  følelse  af  sikkerhed  og  herredømme,  og 
få  mennesker  til  at  føle,  at  de  ikke  har  noget  behov  for 
guddommelig  styrelse  og  hjælp.  De  mister  deres  følelse 
af  taknemmelighed  og  afhængighed  overfor  Herren. 
„Ja,  vi  kan  se,  at  på  samme  tid,  som  han  velsigner 
sit  folk  ved  at  formere  deres  markers  afgrøde,  deres 
flokke  og  hjorde,  deres  guld  og  sølv  og  allehånde  kost- 
bare ting  og  kunstgenstande  og  bevarer  deres  liv  og 
udfrier  dem  af  deres  fjenders  hånd  og  blødgør  fjenders 
hjerter,  så  de  ikke  vil  erklære  krig  mod  dem,  og  endelig 
gør  alt  for  folkets  velfærd  og  lykke,  se,  da  på  samme 
tid  forhærder  de  deres  hjerter  og  glemmer  Herren,  deres 
Gud,  og  træder  den  Hellige  under  fode  —  og  dette  på 
grund  af  deres  medgang  og  store  held.  (Hel.  12:2). 
En  dyb  fornemmelse  af  slægtskab  med  Gud  og  en  fø- 
lelse af  behov  for  Hans  hjælp  er  selve  essensen  vod 
åndelighed.  Desværre  har  materiel  overflod  en  tendens 
til  at  frembringe  en  fornemmelse  af  at  være  sig  selv 
nok.  Så  illusorisk  det  end  må  være,  kan  det  tære  på  vor 
modtagelighed  overfor  åndelige  ting.  Samuel  erkendte 
og  påpegede  denne  omstændighed  overfor  nephiterne: 
„I  erindrer  ikke  Herren  jeres  Gud,  i  de  ting,  han  har 
velsignet  jer  med,  men  I  erindrer  altid  jeres  ridomme, 
men  I  takker  ikke  jeres  Gud  for  dem,  og  jeres  hjerter  er 
ikke  henvendt  til  Herren,  men  svulmer  af  megen  stolt- 
hed, så  at  I  praler  og  hengiver  jer  til  megen  hovmod, 
misundelse,  strid,  ondskab,  forfølgelse,  mord  og  alle  for- 
mer for  ugudelighed."  (Hel.  13:22). 

Selvom  det  er  sådan,  at  mange  mennesker  er  i  stand  til 
at  bibeholde  ja  endda  styrke  deres  tro,  medens  de  le- 
ver under  omstændigheder  med  materiel  overflod,  er 
slægtskabet  mellem  fremgang  og  tabet  af  tro  kun  alt 
for  almindeligt  til  at  man  må  ignorere  det.  Nephiternes 
historie  viser  et  foruroligende  mønster.  Med  tro  og  flid 
arbejder  en  generation  hårdt  på  at  tjene  Herren  og  på 
at  sørge  for  sig  selv.  Deres  anstrengelser  velsignes,  og 
de  får  hurtigt  materiel  fremgang.  Men  deres  arbejdes 
frugter  får  dem  til  at  føle  sig  stolte,  forfængelige  og  sig 

selv  nok,  og  snart  begynder  de  at  miste  selve  den  tro, 
der  hjalp  dem  med  at  få  fremgang  i  første  instans.  Som- 
metider finder  denne  process  sted  i  løbet  af  en  gene- 
ration. Andre  gange  er  det  den  anden  eller  tredie  gene- 
ration, der  bukker  under  for  fristelserne  som  følger  med 
materiel  overflod. 

En  tredie  fare,  som  findes  ved  materiel  overflod,  er  ten- 
densen hos  den  fremgangsrige  til  at  blive  ufølsom  og 
uimodtagelig  overfor  menneskelig  nød  og  lidelse.  I  tider 
med  almindelig  fremgang,  hvad  enten  det  er  i  vore  dage 
eller  på  Mormon's  Bogs  tid,  er  det  ikke  alle,  der  har  del 
i  denne  overflod.  Der  er  altid  nogle,  som,  af  en  eller  an- 
den grund,  behøver  hjælp.  Mormons  Bog  giver  mange 
eksempler  på  den  tærende  indflydelse  finansiel  frem- 
gang har  på  sådanne  dyder  som  indlevelse,  sympati, 
medfølelse  og  uselviskhed.  Materielle  besiddelser  og 
materielt  velvære  kan  være  årsag  til,  at  vi  mister  vor 
evne  til  at  identificere  os  med  og  være  modtagelig  over- 
for dem,  som  ikke  deler  velsignelserne,  på  en  hjælpsom 
måde.  Alma  så  denne  tendens  blandt  sit  folk. 
„Ja,  han  så  den  store  ulighed  blandt  befolkningen,  nogle 
var  oplæste  i  stolthed  og  ringeagtede  andre  og  vendte  ryg- 
gen til  den  nødlidende  og  den  nøgne  og  dem,  der  var 
sultne  og  tørstige,  syge  og  besværede."  (Alma.  4:12). 
Evnen  til  omsorgsfuldt  at  sætte  sig  ind  i  menneskelig 
nød  og  ledelse  er  noget  fundamentalt  i  Jesu  Kristi  Evan- 
gelium. Ingenting  kan  fyldestgørende  sættes  i  stedet  for 
mangelen  af  dette.  Ved  enden  af  sit  liv,  indså  Moroni,  at 
fremtidige  generationer,  måske  inklusive  vor,  ville  kom- 
me til  at  leve  under  omstændigheder,  hvor  der  herskede 
stor  overflod.  Han  forudså  også,  at  disse  omstændig- 
heder ville  blive  årsag  til,  at  nogle  ville  miste  deres 
følsomhed  overfor  menneskelig  nød,  som  det  skete 
blandt  nephiterne.  Hans  beskrivelse  af  fremtidige  gene- 
rationer burde  have  en  appellerende  indflydelse  på  vor 
egen  fremgangsrige  generation. 

„Thi  se,  I  elsker  penge  og  jeres  gods,  jeres  fine  klæder 
og  udsmykningen  i  jeres  kirker  mere,  end  I  elsker  de 
fattige  og  nødlidende,  de  syge  og  de  lidende. 
Hvorfor  smykker  I  jer  med  det,  som  ikke  har  noget  liv, 
og  lader  dig  de  hungrige,  nødlidende,  nøgne  og  syge  og 
bekymrede  gå  forbi  jer  uden  at  skænke  dem  nogen 
tanke?"   (Mormon  8:37-39). 


Enhver  fremgangsrig  generation  er  underlagt  de  samme 
fristelser,  som  tidligere  underminerede  moralen  og  det 
åndelige  liv  hos  nephiterne.  Materiel  overflod  kan  —  og 
vil  også  —  resultere  i  et  materielt  syn  på  livet.  Nephi- 
ternes  historie  lader  en  stor  advarsel  lyde  til  os  om  at 
være  på  vagt  overfor  materialismens  listige  tendenser. 
Tiende-  og  offerprincipperne  kan  betragtes  som  en 
bremse  for  materialisme.  Når  vi  regelmæssigt  giver  ti 
procent  af  vor  indtægt  i  tiende  og  desuden  husker  at 
betale  til  Kirkens  opbygning,  missionsarbejdet  og  de 
fattige  iblandt  os,  og  hjælpe  dem  med  at  blive  i  stand  til 
at  klare  sig  selv,  hvor  det  er  muligt,  så  kan  disse  vaner 
hjælpe  os  til  at  bibeholde  det  rette  perspektiv  med  hen- 
syn til  de  materielle  værdier.  Foruden  at  tilføre  livet  den 
komfort,  der  må  siges  at  være  rimelig,  burde  vi  betragte 
de  materielle  værdier  som  en  hjælp  til  at  fremelske  og 
fostre  moralske,  åndelige,  intellektuelle  og  sociale  vær- 
dier. 

Betalingen  af  tiende  og  offergaver  lærer  os  at  anvende 
en  del  af  vore  materielle  midler  til  formål,  der  ligger 
udover  vor  egen  materielle  fremgang  og  velstand.  Hvis 
vi  betaler  tiende  i  den  rette  ånd,  vil  vi  lære  at  anvende 
vore  midler  i  arbejdet  med  at  understøtte  andre  værdier 
end  dem,  der  udelukkende  giver  materielle  resultater. 
Penge,  der  anvendes  til  at  uddanne  en  missionær,  god 
musik,  uddannelsesrejser,  værdigt  trængende  til  et  of- 
fentligt embede  eller  velgørenhed  er  i  sandhed  mere  i 
harmoni  med  Evangeliet  end  en  endeløs  jagt  efter  ma- 
terielle goder  og  overfladiske  fornøjelser,  der  er  uden 
liv. 

Verden  af  i  dag  ved  meget  om  fremgang  både  for  lykke 
og  velstand.  Det  gode  liv,  som  det  f.  eks.  fortolkes  igen- 
nem annoncer,  består  i  at  øge  de  materielle  goder  og 
besiddelser  og  i  nydelsen  af  de  fysiske  fornøjelser. 
Udbredt  forvirring,  pille-misbrug  og  skilsmisser  demon- 
strerer vor  generations  sårbarhed  overfor  farerne  ved 
materiel  fremgang.  Jesu  Kristi  Evangelium  og  lektierne 
fra  Mormons  Bog  er  en  magtfuld  modgift  mod  vore  dages 
materialisme,  hvis  vi  blot  vil  lytte  til  advarslerne  og  for- 
maningerne fra  Herren:  „Tragt  ikke  efter  rigdom,  men 
efter  visdom,  og  se,  Guds  hemmeligheder  skal  blive  ud- 
foldet for  jer,  og  da  vil  I  være  rige.  Se,  den,  der  ejer  det 
evige  liv,  er  rig".  (L&P  6:7). 

BLAINE  N.  LEE 


Pia  ni 


Et  bestandigt  problem  i  klasseværelset  angår  elevernes 
dårlige  opførsel  og  udøvelsen  af  disciplin  i  forsøget  på 
at  standse  eller  ændre  den  dårlige  opførsel.  Ofte  tages 
myndighed,  trusler  og  fysiske  forholdsregler  i  anvendelse 
for  at  bremse  den  elev,  der  opfører  sig  dårligt,  og  for  at 
opretholde  orden  i  klassen.  Som  de  fleste  lærere,  der  har 
brugt  disse  metoder,  ved,  giver  denne  fremgangsmåde 
øjeblikkelige  resultater:  Hvis  en  elev,  der  har  forstyrret 
lektien,  fjernes  fra  klassen,  ophører  den  forstyrrelse 
almindeligvis,  som  han  har  forårsaget.  Fordi  denne  frem- 
gangsmåde bringer  en  sådan  øjeblikkelig  ændring  i  klas- 
sen, tager  man  gerne  sin  tilflugt  til  den.  Imidlertid  sker  det 
ikke  så  sjældent,  at  den  pågældende  elev  vil  opføre  sig 
på  den  samme  forstyrrende  måde  næste  gang  han  er  i 
klassen. 

Fordi  denne  fremgangsmåde  bringer  øjeblikkelige  resul- 
tater og  kun  kræver  ringe  ekstra  anstrengelse,  er  den 
fristende.  Men  hvis  den  kun  sikrer  nogle  få  minutters 
orden  i  klassen  og  i  bedste  fald  kun  fremkalder  en 
midlertidig  ændring  i  opførslen,  hvor  megen  værdi  har 
den  så  i  virkeligheden?  Rækker  Deres  bekymring  for  den 
elev,  der  opfører  sig  dårligt,  også  ud  over  klassetiden 
i  Søndagsskolen? 

Mange  årsager  til  dårlig  opførsel 

Der  er  mange  årsager  til,  at  elever  opfører  sig  dårligt. 
I  enhver  situation,  hvor  en  elev  modtager  belæring,  selv 
om  det  sker  på  den  mest  ideele  måde,  kan  en  eller 
anden  have  en  undskylding  for  at  opføre  sig  dårligt. 
Årsagerne  dertil  kan  være  knyttet  af  tre  ting:  læreren, 
omgivelserne  og  eleven  selv.  Læreren  kan  være  uforbe- 
redt, nervøs,  uerfaren  eller  mangle  ånden.  Klasseværelset 
kan  være  overfyldt,  for  koldt  eller  for  varmt;  forsynin- 
gerne kan  være  utilstrækkelige;  måske  er  der  andre 
elever,  der  snakker,  eller  lektiematerialet  ikke  på  sin 
plads.  Eleven  selv  er  måske  sulten,  tæt,  ked  af  det, 
uinteresseret,  kritisk,  støjende  eller  måske  endda  faldet 
i  søvn. 

Der  er  bestemt  ikke  nogen  af  disse  betingelser,  der 
bidrager  til  en  begejstret  tillæring.  Men  tillæring  har 
fundet  sted,  selvom  een  eller  mange  af  disse  betingelser 
har  hersket,  når  eleven  har  påtaget  sig  en  del  af  ansvaret 
for  tillæringen.  Hvad  enten  der  er  forstyrrende  omstæn- 

digheder  eller  ej,  er  hver  enkelt  alligevel  ansvarlig  for  sin 
opførsel. 

Ansvar  og  valg  —  et  evigt  princip 

Wilford  Woodruff  fremsatte  disse  udtalelser,  som  nær- 
mere uddybede  det  ansvar,  som  hver  enkelt  af  os  har: 
Handlefrihed  og  direkte  individuel  ansvarlighed  over  for 
Gud  er  blandt  grundpillerne  i  vor  Kirkes  lære.1 
Med  hensyn  til  den  menneskelige  families  rettigheder  vil 
jeg  gerne  sige,  at  Gud  har  givet  individuel  handlefrihed  til 
alle  sine  børn  i  denne  forvaltning,  ligesom  Han  gav  den 
til  alle  sine  børn  i  tidligere  forvaltninger.  Denne  handle- 
frihed har  altid  været  menneskets  arv  under  Guds  herre- 
dømme og  regering  ...  I  kraft  af  denne  handlefrihed  er  I 
og  jeg  gjort  til  ansvarlige  væsener,  ansvarlige  for  den 
kurs,  vi  følger,  det  liv  vi  lever,  de  gerninger,  vi  gør  i 
legemet.2 

Vi  er  således  alle  ansvarlige  for  „de  gerninger,  vi  gør." 
At  acceptere  ansvaret  for  vore  handlinger  betyder  også 
at  acceptere  følgerne  af  vore  handlinger.  Den  evige  lov 
er  af  en  sådan  beskaffenhed,  at  vi  må  tage  følgerne  af 
vore  handlinger,  uanset  om  vi  ønsker  dem  eller  ej;  der- 
for er  det  til  vor  fordel  at  erkende  denne  proces,  når  vi 
vælger  at  handle  på  en  bestemt  måde.  For  hver  lov,  der 
brydes,  „gør  retfærdigheden  krav  på  mennesket  og  fuld- 
byrder loven."  (Alma  42:22.)  Og  enhver  lov,  der  holdes, 
medfører  en  velsignelse,  for  „der  er  en  lov,  uigenkalde- 
ligt fastsat  i  himlen  før  denne  jords  grundvold  blev  lagt, 
ifølge  hvilken  alle  velsignelser  er  forjættede."  (L  &  p 
130:20.) 

Denne  verdens  naturlove  kan  sammlignes  hermed.  Hvis 
vi  spiser  for  meget,  tager  vi  på  i  vægt.  Hvis  vi  springer 
ud  over  en  stejl  skrænt,  falder  vi.  Hvis  vi  ikke  trækker 
vejret,  dør  vi.  Alle  disse  konsekvenser  følger  en  kræn- 
kelse af  eller  en  overholdelse  af  livets  naturlove. 
På  samme  måde  modtager  vi,  eftersom  vor  opførsel  er  i 
overensstemmelse  med  eller  krænker  Guds  love,  blot 
lønnen. 

Uretfærdigt  herredømme  og  hvordan  man  undgår  det 

Hvad  har  dette  at  gøre  med  Søndagsskole  og  disciplin? 
Vi  har  omtalt  en  almindelig  måde  at  løse  opførselspro- 
blemer  på  i  klassen  —  nemlig  den  måde,  der  går  ud  på 


konsekvenser 


at  fjerne  eller  skræmme  eleven.  Denne  fremgangsmåde 
minder  svagt  om  en  anden  fremgangsmåde,  der  kom 
til  udtryk  ved  rådet  i  himlen,  før  jorden  blev  skabt.  Satan 
præsenterede  den  plan,  efter  hvilken  man  kunne  kon- 
trollere dårlig  opførsel,  og  som  var  meget  enkel  —  dår- 
lig opførsel  ville  ikke  blive  tilladt.  Herren  fremkom  med 
en  anden  mulighed,  hvorefter  menneskets  handlefrihed 
ville  blive  bevaret,  og  som  ville  tillade  dårlig  opførsel, 
hvis  vi  mennesker  valgte  at  handle  på  den  måde. 
Idag  må  de,  der  har  fået  myndighed  i  nogen  som 
helst  udstrækning,  afgøre  hvilken  af  disse  to  planer,  der 
skal  danne  basis  for  deres  påvirkning  af  andre.  Den  ene 
plan  byder  ,på  mulighed  for  at  lære,  derved  at  vi  mod- 
tager konsekvensene  af  vore  valg;  den  anden  opstiller 
kunstige  konsekvenser  og  tillader  ikke  nogen  udøvelse 
af  handlefrihed.  Hvilken  af  disse  to  planer  følger  en 
lærer,  når  han  siger  til  eleven:  „Sid  stille,  ellers  tager 
jeg  dig  med  ned  til  grenspræsidenten"  eller  „Jeg  har 
sagt  til  dig,  at  du  ikke  må  snakke  i  min  klasse  —  for- 
svind!"? 

Der  er  en  anden  fremgangsmåde,  der  er  tilgængelig  for 
den  lærer,  der  vil  støtte  elevernes  handlefrihed.  Denne 
fremgangsmåde  forudsætter,  at  læreren  gerne  vil  påvirke 
sine  elever  på  to  måder: 

For  det  første  vil  han  gerne  hjælpe  elevernes  til  at  få 
øjnene  op  for  de  naturlige  konsekvenser  af  alle  former 
for  opførsel  i  klassen.  Den  kloge  lærer  vil  hjælpe  sine 
elever  at  forstå,  hvordan  deres  opførsel  påvirker  både  dem 
selv  og  resten  af  klassen.  Hvis  en  elev  er  opmærksom,  vil 
han  høre.  Hvis  han  deltager,  vil  han  sandsynligvis  lære  no- 
get. Hvis  han  forstyrrer  andre,  vil  hele  klassen  have  svært, 
ved  at  lære  noget.  Hvis  han  ikke  lærer  Evangeliet  at  kende, 
vil  han  muligvis  blive  berøvet  andre  muligheder  i  frem- 
tiden, som  f.  eks.  at  gå  på  mission  eller  at  blive  lærer. 
For  det  andet  vil  læren  give  eleverne  mulighed  for  at 
vælge  en  passende  opførsel.  Med  „passende"  mener  vi 
en  opførsel,  der  bringer  de  konsekvenser  med  sig,  som 
hver  enkelt  elev  i  virkeligheden  ønsker.  Man  kan  give 
eleverne  denne  mulighed  ved  f.  eks.  at  lade  dem  etablere 
deres  egne  klassestandarder.  De  kan  afgøre,  hvad  de 
virkelig  ønsker,  og  hvad  de  skal  gøre  for  at  opnå  det. 
Når  nogle  elever  vælger  ikke  at  følge  klassens  standar- 
der, fungerer  læreren  som  en  vejleder,  der  skal  hjælpe 


dem  at  få  øjnene  op  for  de  konsekvenser,  de  også  har 
valgt  ved  den  måde,  de  har  opført  sig  på. 
Lad  os  f.  eks.  antage,  at  klassen  bestemmer,  at  de 
gerne  vil  lære  Evangeliet  at  kende.  For  at  lære  Evangeliet 
at  kende  må  de  overvære  Søndagsskolen,  deltage  i 
lektierne  og  ikke  forstyrre  andre.  Hvis  en  elev  forstyrrer, 
er  der  ingen,  der  kan  lære.  Derfor  bestemmer  klassen, 
at  hvis  en  eller  anden  bestandigt  forstyrrer  klassen,  skal 
to  af  klassens  medlemmer  tale  med  vedkommende  uden 
for  klassetiden,  for  at  de  kan  forklare  ham  eller  hende, 
hvordan  undervisningen  påvirkes.  Dette  er  konsekvensen. 
(En  mere  alvorlig  konsekvens  kan  fastsættes  for  forstyr- 
rende opførsel,  som  varer  ved.)  Eleverne  har  udøvet 
deres  handlefrihed  på  tre  måder:  De  har  planlagt,  hvad 
de  ønskede  at  få  ud  af  Søndagsskolen,  de  har  planlagt  be- 
stemte metoder,  hvorefter  klassen  kan  kontrolleres,  og 
de  har  alle  accepteret  et  sæt  klassestandarder.  I  de 
følgende  uger  kan  en  elev  vælge  at  forstyrre  klassen  og 
dermed  modtage  de  konsekvenser,  som  han  ellerede 
har  erkendt  og  fastlagt.  Hvis  eleven  så  beslutter  sig  til, 
at  han  i  virkeligheden  ikke  ønsker  disse  konsekvenser, 
kan  læreren  hjælpe  ham  med  at  planlægge  det  således, 
at  den  dårlige  opførsel  ikke  vil  gentage  sig.  Under  dette 
vil  der  ikke  blive  anvendt  frygt  eller  trusler,  men  læreren 
vil  „udvise  større  kærlighed  mod  ham  ...  at  han  (eleven) 
ikke  skal  betragte  dig  som  sin  fjende."  (L&  P  121:43.) 

Virkelig  undervisning  —  et  kærlighedsarbejde 

Det  ovenfor  skitserede  er  een  fremgangsmade,  som 
man  kan  bruge  i  arbejdet  mod  den  dårlige  opførsel  i 
klassen.  Det  er  ikke  hensigten  at  åbenbare  en  hurtig  og 
let  universalløsning  på  alle  problemer  i  klassen,  men  at 
foreslå  en  indstilling  og  give  en  orientering,  som  kan 
underbygge  en  elevs  frihed  og  føre  til  mere  effektiv 
tillæring.  For  at  kunne  arbejde  effektivt  må  en  lærers 
omhu  og  bekymring  for  den  enkelte  elev  være  mere  end 
blot  ord  —  den  må  kunne  føles  af  eleven.  Dette  kræver 
muligvis  mere  tid,  mere  anstrengelse,  mere  overvejelse 
og  forberedelse;  men  det  er  elevernes  sjæle,  der  står  på 
spil,  og  af  hvor  stor  værdi  er  ikke  bare  een  sjæl! 

1  Wilford  Woodruff,  Millenial  Star,  52:34,  12.  december  1889. 

2  Wilford  Woodruff,  Millenial  Star,  51:642,  1.  September  1889. 

3  Se  L&P  18:10. 

Indvielse 
af  kirken 
på  Maglegårds 
allé 

„En  uforglemmelig  oplevelse..."  Dette 
var  en  sætning,  som  gang  på  gang  blev 
gentaget  under  de  to  dages  begivenheder 
i  forbindelse  med  indvielsen  af  kirken  på 
Maglegårds  allé  i  Søborg  ved  Køben- 
havn den  14.  juni,  120  års-dagen  for  de 
første  missionærers  ankomst  til  Danmark. 
Mange  bidrog  til  at  denne  særlige  anled- 
ning blev  en  stor  succes:  tilberedningen 
af  mad  og  forfriskninger,  sang,  dans,  ta- 
ler og  anden  underholdning.  Også  præ- 
sident og  søster  Pehrson  bidrog  til  for- 
beredelserne med  deres  velkendte,  hjem- 
melavede frugtdrik  og  rootbeer.  Fint  ud- 
førte programmer,  danske  sangbøger  og 
forskellige  mærker  var  trykt  af  Distribu- 
tions Centret  og  forskellige  medlemmer 
og  blev  solgt  og  udstillet  ved  festen. 
Festlighederne  begyndte  lørdag  den  13. 
juni.  Klokken  19.30  samledes  den  største 
gruppe  Sidste  Dages  Hellige,  der  nogen- 
sinde har  været  samlet  på  en  gang,  re- 
præsenterende hele  Danmark,  i  den  store 
festsal,  glade  og  med  stor  forventning. 
Særlige  gæster  var  præsident  S.  Dilworth 
Young  og  søster  Young,  Karl  G.  Lager- 
berg fra  Kirkens  kontor  i  Frankfurt  samt 
søster  Lagerberg,  og  naturligvis  mis- 
sionspræsident  Paul  L.  Pehrson  og  sø- 
ster Pehrson.  Der  blev  solgt  pakker  med 
smørrebrød  samt  forfriskninger,  og  der 
var  underholdning  i  form  af  folkedans, 
sange,  sketches  etc.  fra  alle  grene  i  mis- 
sionen. Festen  var  en  strålende  succes, 
en  aften  som  alle  var  glade  for. 
Den  næste  morgen,  søndag  den  14.  juni, 
gav  os  en  dyb  foståelse  og  åndelig  væk- 
kelse med  hensyn  til  vort  medlemskab  i 
Kirken,  kl.  8.30  begyndte  Præstedøm- 
mets  møde   med   præsident   S.   Dilworth 


Young  som  hovedtaler,  og  samtidg  var 
der  et  møde  for  søstrene  med  søster 
Hulda  Young  som  hovedtaler.  En  stor 
gruppe  af  Præstedømmets  medlemmer  og 
søstrene  i  Kirken  overværede  de  respek- 
tive møder. 

Konferencens  første  hovedmøde  be- 
gyndte kl.  10  under  præsidium  af  præ- 
sident Young  og  under  ledelse  af  grens- 
præsidenten  for  Nordre  Gren,  broder 
Hans  Billeskov  Jansen.  Imellem  talerne 
sang  Primary-børnene  forskellige  sange. 
Efter  en  spisepause,  som  søskende  be- 
nyttede til  at  forny  gamle  venskaber  og 
lære  nye  venner  at  kende,  begyndte  kon- 
ferencens andet  hovedmøde.  Dette  møde 


var  det  særlige  indvielsesmøde,  hvor 
præsident  Young,  som  er  præsident  for 
De  Halvfjerds'  Første  Råd  i  Jesu  Kristi 
Kirke  af  Sidste  Dages  Hellige,  indviede 
kirken  og  opsendte  en  særlig  velsignelse 
over  medlemmerne  og  bygningen. 
En  stolt  gruppe  Hellige  rejste  hjem  til  de- 
res respektive  grene  efter  en  yderst  vær- 
difuld og  frydefuld  oplevelse.  De  Hellige 
i  Danmark  vil  altid  huske  den  glade  og 
åndelige  fryd  de  oplevede,  da  de  fejrede 
Kirkens  120  års  jubilæum  i  dette  velsig- 
nede land,  Danmark,  tillige  med  den  sær- 
lige indvielseshøjtidelighed  for  den  nye 
kirke  på  Maglegårds  allé. 

Ældste  Don  Hartman 

Fra  Missionens 


Kære  søskende! 

Hvilken  vidunderlig  verden  vi  lever  i,  og  hvor  vidun- 
derligt er  det  ikke  at  være  en  Sidste  Dages  Hellig! 
Jeg  er  så  stolt  af  jer  alle. 

Det  er  vidunderligt  at  være  jeres  missionspræsident 
og  besøge  jer  fra  tid  til  anden.  Jeg  gætter  på,  at  jeg 
er  det  lykkeligste  menneske  i  hele  verden. 
Herren  har  været  så  god  mod  os  alle.  Vi  har  fået 
store  velsignelser,  flere  end  vi  nogensinde  kan  forstå. 
Vi  har  alle  nok  at  spise,  godt  tøj  at  tage  på.  Nogle 
af  os  har  bil  —  vi  har  alle  et  godt  sted  at  bo.  Vi  har 
dejlige  familier,  gode  børn,  vidunderlige  mødre  og 
fædre,  som  tager  sig  af  dem.  Endnu  engang  siger 
jeg:  Vi  har  det  godt. 

Vi  har  gode,  rene,  fine  kirkebygninger  at  mødes  i  — 
gode  venner,  som  vi  elsker  at  træffe  og  udveksle 
tanker  med.  Ja,  vort  kammeratskab  i  Danmark  er  be- 
mærkelsesværdigt. 

For  nogle  måneder  siden  tilbragte  søster  Pehrson  og 
jeg  nogle  vidunderlige  dage  ved  Festinord,  og  atter 
frydede  det  mig  at  se  Kirkens  vidunderlige  unge. 
I  ville  også  have  været  stolte  over  dem,  medens  de 
legede,  spillede,  dansede,  løb,  sprang,  sang,  talte, 
bad  og  bar  vidnesbyrd  for  hinanden  om  den  rette 
måde  at  leve  på  og  om  det  sande  Evangelium.  Hvil- 
ken vidunderlig  begivenhed!  —  Og  alle  disse  unge 
mennesker  rejste  hjem  lykkelige  og  glade  og  med 
kærlighed  til  Herren. 
En  anden  stor  velsignelse  er  Templet,  og  i  sommer 


Præsidentskab 


har  mange  af  vore  Hellige  været  i  Templet  og  er 
blevet  velsignet  ved  det  arbejde  de  har  udført  der. 
Det  er  vanskeligt  at  forstå,  hvor  mange  velsignelser 
vi  virkelig  har,  før  vi  tager  os  tid  til  at  tænke  over  det. 
Nu  har  vi  den  store  velsignelse  at  skulle  bygge  tre 
nye  kirkebygninger  i  Danmark,  vi  begynder  med  en  i 
Fredericia  i  denne  måned,  en  næste  forår  i  Nord- 
sjælland, og  en  i  1971  om  erfteråret  i  Aalborg.  Gud 
velsigne  jer  alle,  fordi  I  giver  jeres  tid,  jeres  penge 
og  jeres  ånd  til  denne  store  velsignelse.  —  Det  er 
en  velsignelse  at  give  —  det  er  en  velsignelse  at 
arbejde  —  det  er  en  velsignelse  at  være  en  Sidste 
Dages  Hellig. 

Lad  mig  fortælle  jer,  hvad  den  største  velsignelse  af 
alle  er  —  den  velsignelse  er  jeres  lejlighed  til  at  tjene 
—  til  at  tjene  hvem?  Først  jeres  egen  familie,  dernæst 
Gud  og  Kirken,  jeres  arbejdsgiver  hvor  I  arbejder, 
jeres  land,  jeres  næste,  drengen  uden  en  fader,  pigen 
uden  en  moder,  de  usikre,  de  lamme,  de  ældre  men- 
nesker, som  har  brug  for  jer  og  jeres  kærlighed,  de 
unge  som  trænger  til  råd  og  vejledning  og  forståelse, 
de  som  er  langt  nede  og  næsten  slået  ud,  men  som 
på  grund  af  jeres  store  omsorg  og  arbejde  kommer 
på  fode  igen. 

Lad  os  gøre  verden  til  en  bedre  verden,  fordi  vi  er 
villige  til  at  tjene  —  vor  Gud,  vore  medmennesker  og 
derved  frelse  os  selv. 

Paul  L.  Pehrson, 
missionspræsident 

Missionærafløsninger 

Følgende   missionærer  er  blevet   hæder- 
lig afløst  fra  deres  arbejde  i  den  danske 
mission: 
10.  juni: 

Stephen  T.  Shiffgen  fra  Salt  Lake  City, 
Utah,  efter  sidst  at  have  arbejdet  i  Nykø- 
bing F, 

Thomas  R.  Burt  far  Salt  Lake  City,  Utah, 
efter  sidst  at  have  arbejdet  i  Nykøbing  F. 
18.  juni: 

A.  Bruce  Christensen  fra  Salt  Lake  City, 
Utah,  efter  sidst  at  have  arbejdet  som  as- 
sistent til  missionspræsidenten. 
Thomas    Hughes   fra    Mesquite,    Nevada, 
efter  sidst  at  have  arbejdet  som  assistent 
til   missionspræsidenten. 
Eda  Young  fra  Salt  Lake  City,  Utah,  efter 
sidst  at  have  arbejdet  i  Randers. 
23.  juni: 

Mark   B.   Thompson    fra   Salt  Lake    City, 
Utah,     efter    sidst    at    have    arbejdet    i 
Odense. 
25.  juni: 

Douglas  J.  Wood  fra  Spanish  Fork,  Utah, 
efter  sidst  at  have  arbejdet  i  Rødovre. 
R.  Bruce  Woodruff  fra  Grassey  Lake,  Al- 
berta, Canada,  efter  sidst  at  have  arbej- 
det i  Odense. 

Merlin   G.   Jensen   fra   Barnwell,    Alberta, 
Canada,    efter  sidst    at   have   arbejdet    i 
Herlev. 
28.  juni: 

Philipp  O.  Anderson  fra  Ogden,  Utah,  ef- 
ter sidst  at  have  arbejdet  på  Amager. 
25.  juni: 

David  G.  Harlow  fra  Provo,  Utah,  efter 
sidst  at  have  arbejdet  i  Vejle. 


Fødselsdage 

Vi  siger  til   lykke  til  følgende  søskende: 
Fanny  Jacobsen,   Offenbachsvej    14,    Kø- 
benhavn, 85  år  den  6.  oktober. 
Dagny   Marie   Olesen,   Vejle,   60    år   den 
6.  oktober. 

Holger  Emil  Pedersen,  Københaven  Nord- 
re Gren,  65  år  den  7.  oktober. 
Nielsine  Kristine  Nielsen,  Horsens,  75  år 
den  7.  oktober. 

Lydia  Olsen,  Aalborg,  60  år  den  7.  ok- 
tober. 

Christa  Jensen,  Frederikshavn,  65  år  den 
21.  oktober. 

Laura  Lohfert,  Haderslev,  70  år  den  21. 
oktober. 

Kirstine  Jensine  Kristiane  Hartvigsen, 
København  Nordre  Gren,  65  år  den  24. 
oktober. 

Christina  Laurine  Hansen,  Randers,  80  år 
den  26.  oktober. 

Ane  Marie  Kristensen,  København,  80  år 
den  31 .  oktober. 


Ordinationer: 
Silkeborg: 

25.  januar: 

Karl    Peter    Kristian    Bruun    ordineret    til 

ældste  af  broder  Verner  Buur. 

Skive: 

31.   maj: 

Poul    Gade   ordineret  til    ældste   af   mis- 

sionspræsident  Paul  L.  Pehrson. 


Velsignelse: 
København  Gren: 

21.  juni: 

Preben  og  Marie  Louise  Devantier  Jen- 
sens datter,  Katja  Devantier  Jensen,  vel- 
signet af  sin  fader. 


Dåb: 
Skive: 

18.  april: 

Stig  Haack  Pedersen,  døbt  af  ældste 
Larry  H.  Gardner,  håndspålæggelse  ved 
ældste  Darrell  Benson. 
Kirsten  Mortensen  Nielsen,  døbt  af  æld- 
ste Tom  Crandall,  håndspålæggelse  ved 
ældste  John  C.  Houston. 


Ny  rådgiver  til  missionspræsidenten 

Den  14.  juni  blev  broder  Henning  Kiilerich  Frederiksen  kaldet  og  opretholdt 
som  rådgiver  til  missionspræsident  Paul  L.  Pehrson. 

Broder  Frederiksen  er  født  den  18.  april  1934  og  blev  døbt  i  Kirken  den  15. 
oktober  1960.  Han  har  beklødt  mange  forskellige  stillinger  i  Kirken,  bl.a.  to 
gange  i  grenspræsidentskabet  i  Herning  Gren,  6  år  som  forstander  for  G.U.F. 
i  Jylland  Distrikt,  rådgiver  for  distriktspræsidenten  i  Nordjylland  Distrikt  og 
sidst  som  distriktspræsident  i  Nordjylland  Distrikt. 

Broder  Frederiksen  er  gift  med  Sonja  Klemmensen  Frederiksen  og  de  har  tre 
sønner  på  henholdsvis  3,  6  og  8  år.  I  det  civile  liv  er  han  kontorfuldmægtig 
ved  Atomenergiforsøgsanlægget  Risø's  administration. 

Vi  beder  Gud  velsigne  præsident  Frederiksen  i  det  store,  ansvarsfulde  kald, 
der  nu  er  pålagt  ham! 


1.  udgave  af  Mormons  Bog 


Har  du  en  Mormons  Bog,  1.  udgave  fra  1851,  eller  kender,  du  nogen, 
som  har  en?  I  så  fald  bedes  du  sætte  dig  i  forbindelse  med  missions- 
præsident  Paul  L.  Pehrson,  som  er  meget  interesseret  i  at  skaffe  sig 
en  og  vil  betale  en  god  pris  for  den. 

Skriv  til  Missionspræsident  Paul  L.  Pehrson,  Dalgas  Boulevard  164, 
2000  København  F. 


Hvis  vi  ikke  ændrer  retning 


AF  RICHARD  L.  EVANS 

Der  er  en  enkel  læresætning,  der  siger:  „En  ret  linie  er  den  korteste  afstand 
mellem  to  punkter."  Der  er  en  anden  enkel  påstand,  som  tilpasset  lidt  til  vort 
øjeblikkelige  formål  i  det  væsentlige,  siger:  „Hvis  vi  ikke  ændrer  retning,  vil 
vi  komme  til  det  sted,  hvor  vi  er  på  vej  hen."  Dette  kan  anvendes  på  det 
enkelte  menneske,  på  forretningsforetagender,  på  samfund,  på  lande.  Hvis 
vi  ikke  ændrer  retning,  vil  vi  komme  til  det  sted,  hvor  vi  er  på  vej  hen.  Hvis 
vi  f.  eks.  stifter  mere  og  mere  gæld,  vil  vi  fortsætte  med  at  komme  til  at  skylde 
mere  og  mere  —  medmindre  vi  ændrer  retning.  Hvis  vi  foretager  os  noget, 
som  er  skadeligt  for  vort  helbred  eller  vor  lykke,  vil  det,  hvis  vi  ikke  ændrer 
retning,  ende  med,  at  vi  får  et  dårligt  helbred  og  bliver  ulykkelige.  Hvis  vort 
forhold  til  vore  kære  er  ved  at  forværres,  hvis  vi  bevæger  os  henimod  mindre 
lykke  i  ægteskabet,  mindre  lykke  i  hjemmet,  bør  vi  oprigtigt  granske  os  selv 
for  at  finde  ud  af,  hvilken  rolle,  vi  spiller  i  denne  proces,  der  ligesom  får  det 
til  at  gå  ned  ad  bakke,  før  vi  bringer  sorg  ind  i  vort  og  vore  kæres  liv.  Hvis 
vi  gør  noget  forkert,  hvis  vi  giver  os  af  med  at  være  uærlige  i  det  små,  tager 
noget,  der  tilhører  andre  og  ikke  os,  bryder  loven,  undlader  at  være  helt 
sanddru  eller  ærlig,  undlader  at  bestræbe  os  på  at  gøre  vore  daglige  pligter 
—  hvis  vi  konstant  bevæger  os  ad  sådanne  veje,  vil  vi  komme  der  til,  hvor 
de  fører.  Hvis  vi  ikke  påtager  os  besværet  med  at  lære,  studere  og  beskæf- 
tige os  selv,  vil  vi  komme  hvorsomhelst,  vi  er  på  vej  hen  med  mindre  viden 
end  vi  burde  have.  Sommetider  lever  vi  i  det  håb,  at  der  skal  ske  noget,  som 
vil  føre  os  i  anden  retning.  Og  det  kan  være,  at  et  eller  andet  udenforstående 
kan  gøre  det.  Men  selv  om  vi  fik  enhver  mulighed,  måtte  der  alligevel  inden 
i  os  være  en  vilje  til  at  lære,  til  at  omvende  os,  at  forbedre  os.  Man  ændrer  ved 
at  ændre.  Man  omvender  sig  ved  at  tage  afstand  fra  tidligere  vaner  —  ændre 
retning  og  dreje  ind  på  den  rette  vej.  Hvis  vi  ikke  ændrer  retning,  vil  vi  komme 
til  det  sted,  hvor  vi  er  på  vej  hen. 

„Det  talte  ord"  fra  Temple  Square,  udsendt  over  KSL  og  The  Columbia  Broadcasting  System,  Januar  4.  1970.    O 


